Erasmus+ | Laskorain Ikastola\nHIZKUNTZA GUTXITUAK, BIDAI LAGUN ONAK (MINORITY LANGUAGES, GOOD TRAVELLING COMPANIONS)\nHiru eskolek hartu dugu parte proiektu honetan: Laskorain Ikastolak koordinatzaile lanak egin ditu eta Flandriako Humaniora Kindsheid Jesu eta Sardiniako Istituto di Istruzione Superiore San Giuseppe Calasanzio izan ditu kide. 435 ikaslek aktiboki parte hartu badute ere, onura zabalagoa izan da hiru erakundeetan.\nElkartze estrategiko hau hiru eskolek hizkuntza gutxituekiko erakutsitako interesean oinarritzen da. Batetik, Laskorainek euskararen normalizaziorako egindako lana eta esperientzia zuen eskaintzeko, eta bestetik,gure ikasleen ingelesa eta gaitasun digitalak hobetzen lagunduko ziguten erakundeen bila genbiltzan. Sardiniarra hizkuntza gutxitua da, euskara bezala, baina ez da oraindik hizkuntza akademikoa izatera iritsi. San Giuseppe Calasanzioren helburua Sardiniako lehen eskola elebiduna izatea da. Bestalde, Belgika oso herrialde interesgarria da hizkuntzei dagokienez: Iparraldean, flandestarra da hizkuntza ofiziala; hegoaldean frantsesa eta ekialdean alemana. Baina ez da beti horrela izan, beraz oso interesgarria iruditzen zitzaigun lehen eskutik Flandestar hizkuntzaren loratze prozesua ezagutzea.\nGure proiektuan IKT tresna kolaboratzaileak erabili ditugu soilik, erabat beharrezkoa iruditzen baitzaigu gure ikasleen eta irakasleen konpetentzia digitalak indartzea.\nGure ikasleen ingeles konpetentzia hobetzea, ingelesa helburu praktiko eta komunikatiboarekin erabiltzeko aukerak diseinatuz.\nIKT tresnak sortu eta erabiltzea atzerriko partaideekin lan egiteko.\nEuropan dauden beste hizkuntza gutxituen berri izatea\nHizkuntza gutxituaren erabilera sustatzea hiru herrialdeetan, gure esperientziak partekatuz eta euskaraz, flandeseraz ala sardinieraz bizi daitekeela elkarri erakutsiz.\na) Proiektua irudikatzeko logo lehiaketa antolatu genuen.\nb) Ikasleek atzerritar kideentzat aurkezpenak prestatu zituzten.\nc) Hizkuntza gutxituen inguruan zekitena jakiteko galdeketak diseinatu genituen batxilergoko ikasleentzat.\nd)Hizkuntza gutxituen inguruko ikerketa lana egin zuten eta ikasle talde batek munduko hizkuntza gutxituei buruzko irratsaioak prestatu zituzten ingelesez.\ne) Atzerrira bidaiatu zuten ikasleek galdeketa egin zien hango familiei, beraien hizkuntza gutxituarekiko interesa eta erabilera neurtzeko.\nf) Euskaraz, flandeseraz eta sardinieraz konposatutako abesti ezagunak abestu eta grabazioa lau hizkuntzetan azpititulatu genuen ingelesa giltza bezala erabiliaz.\ng) Hiru herrialdeetan ingelesa dakien edozein bidaiarik erabil dezakeen gida eleanitza sortu dugu hiru eskolen artean: horrela esamolde bakoitza ingelesez, euskaraz, sardinieraz eta flandeseraz itzuli eta grabatu dugu, ahoskerari ere garrantzia emanez .\nLehen batxilergoko ikasle talde bat Hasselten (Flandesen) egon zen 2016ko apirilean eta beste talde bat Sanlurin (Sardinian) 2017ko martxoan. Eta 2016ko urrian sardiniarrak eta flandestarrak izan genituen gure artean Tolosan. Esperientzia ezin hobea izan da.\nGure lan guztia proiektuko webgunean argitaratzeaz gain, hainbat ekintza egin ditugu hiru lurraldeetan proiektuaren berri eman eta zabaltzeko. Laskorainen kasuan, Atariak, 28 kanalak, Ikastola aldizkariak, eta Ikastolako leihoak proiektuaren berri eman dute sarritan.


kritiken hemeroteka » Oharrak gehiago\nEmakumeak idazle / Itxaro Borda / Txertoa, 1984\nOharrak gehiago Aritz Galarraga / Argia, 2013-01-19\nEuskal literaturari kritika arkeologikoa egiterako orduan, zailtasun nagusietako bat da oreka mantentzea. Oreka kronologikoa, oreka industriala, oreka generikoa, aukeratzen diren liburuetan. Eta generikoa hainbat zentzutan: literatura generoei dagokionean, baina baita giza espeziearen generoei ere. Hala, denboran atzera egin ahala, gero eta zailagoa zait euskal emakume idazleak aurkitzea. Hona ekarri izan ditugu batzuk, Lourdes Oñederra, Pilar Iparragirre, Amaia Lasa, Laura Mintegi, Arantxa Iturbe, Mayi Pelot. Baina, konfiantza egidazue, ez da kausa beti erraza.\nHartara, poza merezi dute Itxaro Bordaren saiakera bezalakoek: Emakumeak idazle. Antologia eta ohar zenbait. Hasteko, pausatzen du oso galdera pertinentea: “Zergatik berezi behar dira, euskal literatura aztertzerakoan, gizonak eta emazteak?”. Erantzunak ez dit iluna argitu, ordea: “euskal literatura estudiatzean gizonen zerrenda mamitsuetan emazteen izenen agertzeko lekurik ez litzateke”. Zergatik, emazteen izenik izan ez delako, agian? Isilaraziak izan direlako izenok? Jarraian ematen den emazteen euskal literaturaren historia llaburrak bigarrena iradoki lezake. Jarraiaren jarraian ematen den testu antologiak zalantza gehiago sartzen du.\nLiburuaren hitzaurrea da desmitifikatzaile —euskal gizartea matriarkalarekin, adibidez: “XIX. mendean moldatu mitologia hori, askatasuna nahi duten herri zapalduetan aski komuna da”—; da probokatzaile —garaiko euskaldun abertzale gazteen garbizaletasunaz ari dela, “Apez batek diona da hori”—; da salatzaile —“emazteak nahi baldin badu gizonen mundu hertsian mantendu, behar du gizona balitz bezala idatzi”—. Nahiz gero idazleen aurkezpenean tarteka irrist egiten den —Amaia Lasa, “Mikel Lasaren arreba” dela nabarmenduz, edota Mari Treku “Mattin bertsolariaren esposa”—. Nahiz gero antologia geratzen den ia name-dropping hutsean: goian aipatutako Lasa, Mintegi, Pelot, Trekuz gain, Henriette Aire, Mari Ameztoy, Itziar Alkorta, Nerea Azurmendi, Teresita (sic) Irastortza, Mariasun Landa, Maite Lazkano, Marixan Minaberri, Arantxa Urretabizkaia, Laura Uruburu eta Itxaro Borda bera —eta balirudike garai hartan autopunpa ez zegoela hain penalizatuta; baina, bestalde, egin al daiteke euskal emakume idazleen antologia bat Itxaro Borda ezinbestekoa gabe?—. Batzuk idazle gisa ibilbide oparoa egin dutenak. Beste batzuk antologiaz haraindiko ibilbiderik apenas egin dutenak. Eta hona ekartzeko idazle berririk aurkitu ez badut ere —antologiako izen zerrendari gehixeago tira behar, akaso—, liburua ezagutu izana dut kontsolagarri, eta ohar zenbait aski interesgarri.


dimecres, 24 d'abril de 2013 01:00\tBergaran 2. BTT gabeko martxa antolatu da apirilak 27rako. Hemen jaso dezakezue informazio gehiago: BTT info gehiago Errekreazio historikoa Elgetan\ndijous, 18 d'abril de 2013 09:40\tApirila ekintzez beteta datorkigu Elgetan eta, hoien artean, 28an izango den errekreazio historikoa izango da ikusgarriena. Herriko biztanle askok parte hartuko dute gerra garaiko jantziekin eta armekin.\ndijous, 14 de març de 2013 14:42\tAste Santu garaian hainbat bisita gidatu eskaini behar dira Eskoriatzan. hemen duzue informazioa:\nLlegiu-ne més... Martxoaren 9an Natura eguna ospatuko da Bergaran\ndimecres, 6 de març de 2013 13:47\tTokiko biodibertsiatearen zaintza eta herritarren aisialdirako hainbat aukera uztartzen dituen eremu honetan zuhaitz landaketa egingo da larunbatean.\nLlegiu-ne més... DEBAGOIENEKO II. ARTZAIN EGUNA OÑATIN\ndivendres, 1 de març de 2013 09:43\tLarunbat honetan, goizean, Debagoieneko II. artzain azoka egingo da Oñatin. Egun berean zuhaitz eguna ere ospatzen da.\ndijous, 28 de febrer de 2013 15:09\tDebagoieneko XIII. Jardunaldi gastronomikoen barnean, hurrengo astean, martxoak 6, Idiazabal gaztaren dastatzea antolatu da Eskoriatzan. Dastatzea Zubiate Labean izango da.\ndijous, 21 de febrer de 2013 09:29\tTags:mundumira Elgeta frontea gertutik ezagutzeko ibilbidea 2013an\ndimarts, 8 de gener de 2013 08:19\tGerra Zibila Euskal Herrian oinarri hartuta, ibilbide honetan Elgetako Intxorta mendiaren magalean izandako frontearen hainbat xehetasun ezagutzeko aukera dago.\ndimarts, 20 de novembre de 2012 14:44\tGeocaching orientazioa eta jarduera fisikoa uztartzen dituen jarduera da. Negu garaian, 2 egun izango dira jarduera hau frogatzeko: abenduak 16 eta otsailak 17 Basque Adventure enpresak antolatuta. Zertan datzan jakiteko begiratu hemen: Geocaching informazioa\ndimarts, 20 de novembre de 2012 14:09\tUrriaren 9tik abenduaren 9ra bitartean zaporez beteriko menuak eta ekintzak jarri ditugu martxan.\nHona hemen informazioa: XII. Jardunaldiak Pàgina 1 de 5\tIniciAnterior12345SegüentFinal\tCerca\t<\naretxabaleta bergara elgeta eskoriatza gastronomia mundumira orokorra oñati Enllaços


2018ko Giza Katea - OINUTSIK\n2018ko Giza Katea\nOINUTSIK | 2018-10-25 18:34\nSarrera honetan Gure Esku Dago elkarteak antolatu zuen bigarren Giza kateaz arituko gara. Gure esku dago Euskal Herriko erabakitze eskubidearen aldeko herri mugimendua da. Bigarren Giza Katea 2018ko ekainak 10 egin zen. Bere ibilbidea, lehen giza kateak baino kilometro gehiago zituen, beraz, herritarren parte hartze handiagoa suposatzen zuen.\nArgazkian ikusi daiteke ezberdintasuna: 2014an 123km ziren, eta aurten 2018koan 201,9km izan dira. Hau da, 78km inguruko aldea. Gainera Donostia, Bilbo eta Gasteiz batu dituzte. Zer esan nahi du horrek?\nGero eta parte hartzaile gehiago espero direla urteak pasa ahala. Egingo den hurrengo giza kateak seguruenik kilometro gehiago izango dituela, modu horretan, Euskal Herriko herrialde gehiago batuz. Baina hori lortzeko gero eta harreman publiko gehiago mugitu beharko dituzte, parte hartzea sustatuz.\n2018ko giza kateari dagokionez, esan beharra dago oso arrakastatsua izan zela, izugarria. 175.000tik gora lagun inoizko mobilizaziorik jendetsuenean bildu ziren. Gure Esku Dago-k jakinarazi du egun bakar batean jende gehien mobilizatu duten eguna izan dela.\nSare sozialak azertzera ekingo diogu:\n-Instagram kontua @gureeskudago da. Bertan dituzten jarraitzaile kopurua 4.094 pertsonakoa da, nire ustez oso baxua kontuan hartzen badugu lortu duten mobilizazio handia. Esango nuke bere publikoa nahiz eta edade guztiak batu, batez ere heldua dela, eta helduek ez dutela instagram asko erabiltzen. 240 publikazio dituzte eta guztiak dira egiten dituzten ekintzen inguruan noski.\n-Facebook kontua daukate ere. Kasu honetan jarraitzaile kopurua handiagoa da 16.943 pertsonakoa. Lehen aipatu bezala, helduak dira publiko gehiena eta Facebook askoz gehiago erabiltzen dute.\n-Web orrialdea daukate ere https://gureeskudago.eus/es . Bertan egindako ekintzen inguruko berriak aurkitu daitezte. Badaukate esteka bat goiko aldean Giza Kateari zuzenduta bereziki. Ikusi dezakegu ere web orrialdean merchandising daukatela.\n-Beste sare sozial gehiago dituzte, hala nola, twitter, youtube edo flickr.\nGiza katerak reperkusio handia izan du bai Euskal Herrian bai munduan zehar. Izan ere, egun hartan komunikabide askok puiblikatu zituzten berriak honen inguruan hitz egiten, baita BBC news. Hemen adibide batzuk:\nBBC news: https://www.bbc.com/news/world-europe-44431122?ocid=socialflow_facebook&ns_campaign=bbcnews&ns_source=facebook&ns_mchannel=social\nEl Correo: https://www.elcorreo.com/politica/cadena-humana-derecho-decidir-20180610114943-ga.html\nEmaitza laburbilduz, Datu horiekin duela lau urte Durangotik Iruñera egin zen giza katearenak gainditzen dituzte. Izan ere, Gure Esku Dago-ren arabera, 150.000 herritarrek osatu zuten orduko horretan giza kate hori. 123 kilometro bete zituzten parte hartu zuten herritarrek, eta boluntarioak 3.000 izan ziren.\nDonostia, Bilbo eta Gasteiz arteko giza katean, berriz, 25.000 herritarrek baino gehiagok hartu dute parte, eta kilometroak ere 79 gehiago izan dira. Boluntario kopuruari dagokionez, Gure Esku Dago-k esan zuen 5.000 izango zirela.


Abanto-Zierbenako Udala - Cotarroko irisgarritasuna hobetu da, lehentasuna herritarrei emateko asmoz\nCotarroko irisgarritasuna hobetu da, lehentasuna herritarrei emateko asmoz\nPrentsa oharrak | Hirigintza | Obrak eta zerbitzuak\nAutoen etengabeko zirkulazioa dela eta, Cotarro auzoko lurzorua pitzatuta eta zuloz beteta dago, eta ezinbesteko bihurtu da zoladura hobetzea, hau da, berritzea. Horrela, auzoak Gallartako erdigunearekin duen komunikazioa hobetu nahi da ibilgailuentzat eta, era berean, irudi atseginagoa eman nahi zaio Oilargorri plazaren inguruari. Cotarro udalerriko auzo garrantzitsua da, ondo errotutakoa, eta 310 biztanle ditu.\n“Ez da irudia garbitzeko zerbait soilik; inguru horretako irisgarritasuna hobetzea da asmoa eta, hala, herritarrek auzo honetako erdigunetik Gallartako elizaren ingurura espaloietatik ibiltzeko duten aukera hobetzea eta haiei lehentasuna ematea. Bide honekin eta duela aste batzuk egin zen zirkulazioaren berrantolakuntzarekin, asmoa da lehentasuna oinezkoek izatea; izan ere, bideak Cotarro auzoa Gallartako hirigunearekin komunikatzen du. Horixe jakinarazi dute Maite Etxebarria Abanto Zierbenako alkateak eta Auzo, Obra eta Zerbitzuetako zinegotziak.\nOilargorri plazan, galtzadarri motako testurekin inprimatutako asfaltoa erabiliko da. Aglomeratu inprimatuaren teknikak askotariko testurekin egindako akabera estetikoa ematen du, beroan egindako nahasketa bituminoso baten gainean inprimaketa edo estanpazio bat eginez. Inprimaketa-marrazkia nolakoa den, diseinuak askotarikoak izan daitezke. Teknika honen bitartez, zoladurei akabera etenak eman dakizkieke, esate baterako, adreiluzko, arbelezko edo harrizko galtzadarri bat, baina junturarik gabeko zoladurak ematen duen abantailekin. Horrela, erdi-oinezkoentzako plaza bat bihurtuko da, eta irudi berria emango zaio inauguratu berri den Oilargorri plazari.\nZoladura hobetzearekin batera, ageriko energia-, telekomunikazio- eta argiteria instalazio batzuk estaliko dira, plazari itxura hobea emateko.\n“Jarduketa-eremua 1.760 m²-koa da; horietatik 592 asfaltu inprimatuzkoak izango dira, eta horrez gain, espaloien 40 m² berrituko dira. Orain Udala obra lizitatzen ari da, eta hilabete honetan jakingo dugu zein den enpresa esleipenduna, Gabonen ostean obrari ekin diezaioten.\nGaineratu behar da jarduketa hau egiteko Cotarroko bizilagunekin hitz egin dela. Haietako askok esaten zuten hobekuntza behar zela, eta orain, Abanto Zierbenako Udala eskari horri erantzuten ari da. Hala ere, ez dugu ahaztu behar 2010. urtean San Miguel osoa berriro urbanizatzeko obrak egin zirela.\nJarduketa honetarako 85.000 euro erabiliko dira. Badakigu Gallartako biztanleen laguntza dugula eta egoera ulertzen dutela, eta, gure aldetik, bizilagunei ahalik eta eragozpen gutxien eragiten saiatuko gara.


Koronabirusa COVID-19: LABek auzitara eramango du Arcelor Mittalen erregulazioa\nPublikatuta: 2020/05/22 11:30 (UTC+2) Azken eguneratzea: 2021/11/24 10:18 (UTC+1)\nSindikatuaren ustez, multinazionalak ez du egiaztatu COVID-19aren eragina enpresaren egoeran.\nArcelor Mittalen lantegia, Etxebarrin\nKongresuak ekainaren 7ra arte luzatu du alarma-egoera\nLABek auzitara eramango du Arcelor Mittalen aldi baterako enplegu erregulazioko espedientea, Espainiako Lan Ministerioaren aurrean aurkakotasun txosten bat aurkeztu eta gero, ez baitio lan erregulazioko espedienteari “beharrezkoa” irizten.\nSindikatuaren aburuz, multinazionalak ez du egiaztatu COVID-19ak enpresan izan duen eragina, eta azken urteetan irabazi handiak pilatu ditu.\nLABen iritziz, “11 urtez jarraian” aldi baterako enplegu erregulazioko espedientea aplikatu duen enpresa bakarra da Estatuan. “ERTEa iruzur egiteko erabili du, Euskadin enpleguaren erdia eta Estatu osoan 4.000 lanpostu deuseztatuta”, erantsi du.\nEuskadin, Arcelorren lantegi batzuk, Sestaoko ACB esaterako, itxita dauden bitartean, beste batzuk (Etxebarrin elikagai kontserbetarako latorria egiten duena, adibidez) errendimendu betean dira.


Daniel Innerarity: "Misil bat erabiltzen duenak desinformazioaren armak erabiliko ditu, guk nahi ala ez" - Globernance\nOlatz Prat-en elkarrizketa Daniel Innerarity-ri @daniInnerarity publikatua 07/05/2022 en Eitb.eus (link)\nDaniel Innerarity Filosofia Politiko eta Sozialeko katedraduna eta IKERBASQUE fundazioko ikertzailea da Euskal Herriko Unibertsitatean, baita Gobernantza Demokratikoaren Institutuko zuzendaria eta Florentziako Europako Unibertsitate Institutuan irakaslea ere. ‘Le Nouvel Observateur’ aldizkariak munduko 25 pentsalari garrantzitsuenen zerrendan sartu zuen 2005ean.\nDaniel Innerarity (Bilbo, 1959) filosofoak berriki argitaratutako La sociedad del desconocimiento (Galaxia Gutenberg, Bartzelona, 2022) liburuan, ezagutzak gizarte digital eta globalizatuan duen zeregina ulertzeko gakoak azaltzen ditu, baita ezagutza horren bueltan dabiltzan hainbat elementurenak ere, sare sozialak eta Internet, zientzia, informazioaren eta desinformazioaren erabilera, kultura eta hezkuntza; hori guztia, ezagutza orori lotua doan ezezagutza edo ezjakintasuna bistatik galdu gabe. Sokratesek esan zuen: ‘Bakarrik dakit ez dakidala ezer’.\neitb.eus-ek gaur egungo gizarteak pairatzen duen informazio-saturazioaz eta horren kudeaketaz galdetu dio filosofoari, baita hedabideen funtzioaz eta gerraren testuinguruan informazioaren erabileraz ere. Edalontzia beti erdi beteta ikusteko borondatea eta gaitasuna igartzen da bere hitzetan, edozein erronka edo zailtasun aukeratzat hartzekoa.\nSare sozialek, esaterako, komunikazioa demokratizatzen dutela dio, edozeinek edozeri buruz iritzia eman edo informatu baitezake edozein unetan eta edozein lekutatik, baina demokratizatzen duten neurri berean nahasi egiten dute. “Informazioa iragazi gabe eta egituratu gabe datorrenean, askatasunean eta emantzipazio indibidualean irabazten da, baina nahasmena ere eragiten du. Etengabeko zarata bat dago, eta oso zaila egiten zaigu informazio garrantzitsua eta hutsala bereiztea, baita erabat faltsua den hori ere”.\nHala, bere ustez, “gure aitona-amonen belaunaldiak informazio eskasiaren arazoa bazuen, guk beste arazo bat dugu, nahastearena”.\nSare sozialak herritarren informazio-iturri nagusi gisa hedatu diren heinean, garrantziaren nolabaiteko irizpideak ezarri eta gertaeren konplexutasuna murrizteko balio zuen iragazki-funtzioa galdu dute hedabideek.\nOrain, “komunikabideak krisian daude eta zailtasunak dituzte ‘zarata’ hori ordenatzeko, eta, horren ondorioz, gizarteak zailtasunak ditu informazioa barneratzeko eta ulertzeko“. Azaldu duenez, “informazio ofizialaren eta elkarrizketa pribatuaren artean zegoen bereizketa zorrotza hautsi dute sare sozialek”, eta hori “askatasunaren ikuspegitik irabazi izugarria da, komunikazioa horizontal bihurtzen duelako eta hura kontrolatzen zutenen boterea saihesten duelako”. Baina ohartarazi du espazio horretan norberak eraiki behar duela orain bere behatokia eta “nork bere irizpideak ezarri, hori jada ez baitzaio emana etorriko informazioa egituratzen duen egunkari klasiko baten partetik”.\nEz du uste, haatik, Interneteko eta sare sozialetako espazioak beste informazio-ingurune batzuk desegin dituenik, komunikabide klasikoak kasu, eta etorkizunerako informazio-sistema hibridoa aurreikusten du, “zeinetan norbanakoek informazioa jaso eta iritzia emango duten sare sozialen bidez, baina baita bestelako komunikabide batzuetan ere”.\n“Hedabideek sare sozialek eskaintzen ez duten zerbait eman behar dute: irizpidea, balorazioa eta analisia”\nHorren ustez, komunikabideek errealitate berrira egokitu beharra daukate. “Irakasleok Googlerekin lehiatzeari utzi genion, Googlek guk baino askoz gehiago dakielako informazio mota jakin bati dagokionez; horregatik, ikasleek Interneten topatu dezaketenaz bestelako eduki eta balioak ematen saiatzen gara. Era berean, hedabideek sare sozialek eskaintzen ez duten zerbait eman behar dute: irizpidea, balorazioa eta analisia“.\nGaineratu duenez, “sare sozialez betetako inguru batean, adituen irizpidea, azalekoa ez izateaz gain, beste paisaia informatibo batzuetan baino beharrezkoagoa da. Ospea aitortuta duen jendea behar dugu kaos hori guztia ordena dezan, informazio garrantzitsua eta osagarria bereiziko dituena eta iritzia hobeto osatzen lagunduko diguna”.\nDesinformazioari eta fake news-ei aurre egin\nInnerarityk bereizi egiten ditu albiste faltsuak eta albiste faltsutuak edo fake news deiturikoak. Lehenengoak oker egotearen ondorio dira, baina, bere ustez, ez dira arazo larria demokraziarentzat. Errealitatea nahita faltsutzen dutenen kontra, aldiz, borrokatu egin beharko litzateke.\nAitortzen du ez dela gai erraza. Alde batetik, ontzat jotzen du fact-checking edo gertakariak baieztatzeko lanean albiste faltsuak edo benetako oinarririk ez duten iritziak desmuntatzen dituzten hedabide eta kazetariak egiten ari diren “kazetaritza ona”. Adibide gisa jarri du The Washington Post hedabideak Donald Trumpek bere agintaldian igorritako fake news guztiak desmuntatzeko kontagailu eta guzti egindako lana.\n“Demokrazia batek kontu handia izan behar du albiste faltsuak zabaltzen dituztenekin, baina are gehiago iritzi zuzena edo okerra zer den bereizteko eskumena bere gain hartzen duenarekin”\nHala ere, fact-checkingaren eraginkortasuna mugatua dela dio “eztabaida politikoaren zati txiki bat baino ez baita aritzen gertaera objektiboen inguruan”. Azaldu duenez, “BPGari, langabe kopuruari edo pandemian izandako kutsatze kopurari buruz eztabaidatu egin daiteke. Baina politikariek egiten dutena, komunikabideek egiten dutena eta sareetan egiten dena, neurri oso handi batean, iritziak ematea da; eta iritzi hori izan daiteke xelebrea, izan daiteke gurearen kontrakoa edo izan daiteke esajeratua, baina iritzi bat da, iritzi askea“.\nBeraz, horren hitzetan, “fake news bat zentsuratu edo salatzerakoan agintari batek egin dezakeen gauza bakarra ez da hainbeste esaten dena faltsua dela dekretatzea, baizik eta igorlearen eztabaida publikoa faltsutzeko asmoa dekretatzea”. Innerarityren aburuz, “denok esaten ditugu gauza faltsuak gure eguneroko bizitzan, gauza okerrak, baita politikariek ere, gizakiak diren heinean, eta horrek eztabaida demokratikoa aberastu ere egin dezake zenbaitetan”, baina “nahita sortutako faltsutasunak ez du inolaz ere eztabaida hori aberasten”. “Iruditzen zait oso garrantzitsua dela agintariek horien artean bereiztea, Twitterreko kontu bat ixtea edo iritzi jakin bat zentsuratzea justifikatzeko; oso zuhurrak izan behar dugu honekin, adierazpen askatasuna funtsezkoa baita demokrazian”, erantsi du.\nHonakoa gaineratu du: “Uste dut demokrazia batek kontu handia izan behar duela albiste faltsuak zabaltzen dituztenekin, baina are zuhurragoa izan behar du iritzi zuzena edo okerra zer den bereizteko eskumena bere gain hartzen duenarekin”.\nInformazioa gerraren testuinguruan\nGerra propaganda eta informazioaren erabilera interesatua agerian geratu dira azken hilabeteetan, Errusiak Ukrainan egindako inbasioaren ondorioz; bitan banatu da mundua, bakoitza bere egiaren bueltan. “Ez da berria esatea gerretan egia dela lehen kaltetua, eta zentzugabea litzateke pentsatzea egia onik aterako dela, nondik eta jendea hiltzen ari den gerra batetik. Misil bat erabiltzen duenak desinformazioaren armak erabiliko ditu, guri gustatu ala ez, are gehiago iritzi publikoa hain garrantzitsua den une batean”.\n“Zentzugabea litzateke pentsatzea egia onik aterako dela, nondik eta jendea hiltzen ari den gerra batetik”\nGauza guztietatik irakaspen bat ateratzen duen gizona izaki, Daniel Innerarityri gerra honetatik deigarria egiten zaiona da berez inbasio-gerra klasiko eta izaera kolonialekoa denak dimentsio berri bat hartu duen alderdi bat duela, “estatuen arteko interdependentzia handiko testuinguru batean” ari baita gertatzen. “Horrek egiten du berezi gerra hau, eta arreta berezia mereziko du, nazioarteko harremanak eta mundu globala ulertzeko modua alda baitezake”, gaineratu du.\nInterdependentzia eta globalizazio horretan, gatazkarekin zerikusia duten komunikabideen eta mezuen zentsurari buruz galdetu dio, hala nola Europan Errusiako hedabideak blokeatzeari buruz: “Printzipioz, teorian, informaziorako eskubidea urratzen ariko litzateke. Gertatzen da, ordea, informazio hori oso fidagarria ere ez dela. Errusian baimendutako informazio ofiziala alde batera uztea ez da informazio-iturri bereziki baliotsu bat alde batera uztea. Eta armak erabiltzen ari diren eta herriei izugarrizko kaltea eragiten ari diren gerra-testuinguru honetan, hori lehiakideetako baten alde erabiltzea, ez zait iruditzen, inondik ere, gatazka horretako gauzarik garrantzitsuenetako bat”.\nKazetarien aurkako erasoei eta Pablo Gonzalez kazetariaren egoerari buruz galdetuta, “testuinguru izugarri batean gertatzen diren gertaera onartezinak dira”, esan du. Hala ere, “gertakari horiei garrantzirik kendu gabe, giza bizitzen suntsiketaren, nesken eta emakumeen bortxaketen, gosearen eta hainbeste pertsonaren erbestealdiaren parean jarri beharko genituzke, gerraren normaltasun beldurgarri horren parte baitira denak”.


Jokoak of Trial doan - Page 5\nJokoak of Trial\nAukeratu zure Hummer eta disko mendian behera. Du lehenbailehen Ikastaroaren amaiera lortzeko.\nErrepide eromena Off\nMaster zure zikinkeria bike eta oztopo guztiak gainditzeko.\nAukeratu trial bike, quad bat edo skate, eta txapelketan parte hartzen du. Dakizuenez, eta irabazi hirurak dena erakusten du.\nGames trial: lortu duzu jolasak trial atal honetan sartu bada, seguruagoa da motorrak mota honen fan handi bat izan nahi du. Beno, lortu duzun erabat eskubidea da, hemen asko jokoak non zikinkeria bizikletak izango dira protagonista duzu. Aukeratu ausazko joko bat eta zure lagun guztiak zarela txapeldun, axola jokoa erabakitzen aukeratu erakusteko, guztiek oreka mantentzeko eta saiatu hurrengo mailara iritsi behera erori gabe. inork jaitsiera batzuetan eta hori guztia baino gehiago, beste batzuetan, lortu dezakezu eta aurrera egiteko, baina denbora preziatu bat galdu dute. Bestelako horietan puntuazio handiagoa lortu ahal izateko jokoak trikimailuak zirraragarrienetarikoa eta zaila inoiz ikusi egin behar. Arretaz begiratuz gero Bart Simpson, Super Mario Bros edo oso Popeye bezalako pertsona ospetsuak bilduko duzu\n7. Orga etenaren\n8. Gabonetako txartelak\n9. Box Cleaver\n10. Max drifter


[Itsaso Zubiria Etxeberria:] Sonatuak dira euskal diasporako hainbat txokotan antolatzen diren ekintzak, sarri munduan zehar barreiatutako Euskal Etxeek bideratuta. Baina guztiek dute ahazten ez duten zita bat: abenduaren 3a, Euskararen Eguna. Modan dago gai bakoitzari egun bat jartzea, eta data jakin horiek probesten ditugu kanpaina berriak abian jartzeko, publizitatea egiteko, batzuk urte osoko lan nekezaren emaitza erakusteko, eta zergatik ez esan, beste batzuk aurpegia zuritzeko ere bai....\nZOZKETA | Bertso Txapelketako finalerako bi sarrera bikoitz\nBarakaldoko BECerako lau sarrera zozkatuko ditugu ARGIA JENDEAren artean. Bi sarrera bikoitz izango dira. Zozketan parte hartu nahi baduzu, idatzi komunitatea(abildua)argia.eus helbidera eta eman izen abizenak, telefonoa eta helbidea. Parte hartzeko azken eguna abenduaren 10a izango da, eta hurrengo egunean egingo dugu zozketa. Irabazlea ARGIA.eus gunean jakinaraziko dugu. Zozketa honekin, ARGIA proiektua eusten duten lagun guztien ekarpena saritu nahi dugu. Mila esker guztiei. OHAR...\n10 / 12«Aurrekoa9101112Hurrengoa»


Akzioko 0,14 euroko konturako dibidendua ordainduko du Euskaltel Taldeak otsailaren 7an\nOperadoreak 25 milioi euro banatuko ditu bere akziodunen artean konturako dibidendu gisa.\nKonturako dibidenduen banaketa Euskaltel Taldearen Administrazio Kontseiluak onartu zuen 2018ko urriaren 31n.\nBilbon, 2019ko urtarrilaren 31n. Euskaltel Taldearen Administrazio Kontseiluak, 2018ko urriaren 31ko bileran, erabaki zuen zirkulazioan dagoen akzio bakoitzeko 0,14 euro gordineko dibidendu osagarria ordaintzea 2019ko otsailaren 7an, 2018ko emaitzen kontura.\nOperadoreak 25 milioi euro ordainduko dizkie akziodunei, guztira, konturako dibidendu horren kontzeptuan. Konturako dibidenduen banaketa 2018ko urriaren 31n erabaki zuen Euskaltel Taldearen Administrazio Kontseiluak.\nDibidenduak banatzen diren hirugarren urtea da, jarraian, 2015ean konpainia Burtsara atera zenetik. Era berean, dibidendu-banaketa horrek islatzen du akziodunekiko konpromisoak betetzen ari dela Taldea, eta indartu egiten du inbertitzaileentzako balioa sortzeko helburua.\nFrancisco Arteche Euskaltel Taldeko zuzendari nagusiak honela dio: "Euskaltel Taldean etengabe ari gara lanean konpainiarentzako balioa sortzeko eta gure akziodunei dibidenduak emateko. Urte hauetan, bete egin ditugu jarritako helburuak, eta horrek aukera eman digu finantza-egoera sendoa izateko, balantze saneatu batekin, 2018ko ekitaldiko emaitzen konturako dibidendu hori ordaintzeko; orain ixten ari gara balantzea, eta otsailaren 28an aurkeztuko dugu".\nArtechek dio, gainera, akziodunentzako balio-sortze horri eutsi ahal izango zaiola epe ertain/luzean ere: "?Ikusten dugu bi digituko dibidendu hazkor bat izateko aukera daukagula martxan dugun plan estrategikoaren urteetan (2022 arte), kutxako fluxu operazionalari (ebitda-capex) salmenten % 30etik gora eutsiz 2020tik aurrera; horrek are gehiago handitzen du kutxako fluxu operatiboan Europako operadoreen artean liderra den talde honen ahalmena".\nOraingo dibidendua izango da Euskaltel Taldeak indarrean duen negozio-plana aurkeztu zuenetik akziodunei ordaintzen dien lehena. Operadorearen lehiakortasuna areagotu egingo da datozen urteetan, zenbait zutabe estrategikori esker: berriz ere haztea B2B segmentuan (enpresa-segmentua), estrategia komertzial bateratu bati esker; produktu eta zerbitzu berriak; eraldaketa digitala; aliantza estrategikoak, eta irismen globala.\n2019an egitekoa den Akziodunen Batzar Orokorrean erabakiko da, Administrazio Kontseiluak proposatuta, zenbatekoa izango den 2018ko konturako azken dibidendua.


Euskaltzaindiaren Mendeurreneko Ohorezko Patronatua 21 erakundek osatuko dute\nActualizado 2018/07/20 14:22:47 CET\nEuskaltzaindiaren Mendeurreneko Ohorezko Patronatua eratu da ostiral honetan, Bizkaiko Foru Aldundiaren Bilboko egoitza nagusian, eta besteak beste, bertan bildu dira patronatua osatuko duten 21 erakundeak, tartean, Ipar eta Hego Euskal Herriko erakunde nagusiak.\nZehazki, Eusko Legebiltzarra, Eusko Jaurlaritza, Nafarroako Parlamentua, Nafarroako Gobernua, Euskal Hirigune Elkargoa, Espainiako Gobernua, Arabako, Bizkaiko eta Gipuzkoako aldundiak, Euskadiko Udalen Elkartea (Eudel), Nafarroako Udal Kontzejuen Federazioa (NUKF), Baionako Herriko Etxea, Bilboko Udala, Donibane Garaziko Herriko Etxea, Donostiako Udala, Gasteizko Udala, Iruñeko Udala, Mauleko Herriko Etxea, Galiziako Errege Akademia, Ikerketa Katalanen Institutua eta Espainiako Errege Akademia dira Euskaltzaindiaren Mendeurreneko Ohorezko Patronatuko kideak.\nUztaileko osoko bilkura aprobetxatu du Akademiak Ohorezko Patronatuaren eraketa egiteko, eta Galiziako Errege Akademia, Ikerketa Katalanen Institutua eta Espainiako Errege Akademiako ordezkariak gonbidatu ditu Bizkaiko Foru Jauregiko Batzar Aretora.\nOsoko bilkura amaitu ostean egin da ekitaldi nagusia, eta Iñigo Urkullu Eusko Jaurlaritzako lehendakariak, Ana Ollo Nafarroako Gobernuko Herritarrekiko eta Erakundeekiko Harremanetako kontseilariak, Beñat Arrabit Euskararen Elkargoko lehendakariordeak, Unai Rementeria Bizkaiko ahaldun nagusiak, Ramiro Gonzalez Arabako ahaldun nagusiak eta Andres Urrutia euskaltzainburuak hitz egin dute.\nUrkulluk Euskaltzaindia zoriondu du eta eskerrak eman dizkio gonbidapenagatik. Euskararen historia luzea "gorabeherez beterik" egon dela adierazi du, "argiez eta, baita ere, ilunez". Halaber, euskararen historia hurbilean "bi mugarri bereziki aipagarriak" daudela azpimarratu du: lehenengoa, Euskaltzaindiaren sorrera, eta bigarrena, 50 urte geroago euskara batua. "Bi erabaki hauek etorkizunaren ateak ireki zizkioten, parez pare, euskarari", gaineratu du.\nEuskaltzaindiaren sorrera "euskara eta euskal kulturarentzako garai oparoan" etorri zela gogoratu du, "euskal pizkundearen urteak" baitziren. Halere, frankismoak pizkunde hura "bortizki" gelditu zuela adierazi du, eta ondoren "urte latzak" etorri zirela.\n"Baina 60garren hamarkadan haize berriak etorri ziren euskal kulturarentzat eta, Euskaltzaindiak, euskararen batasuna gauzatzeko prozesua abiatu zuen. Euskaltzaindiari esker euskara eta euskal hiztunok indartu gara, ahaldundu gara", nabarmendu du.\nOrobat, 2018an Euskaraldia izango dela gogoratu du, "euskararen erabilerari, euskararen lurralde osoan, hauspo berri bat emateko asmoarekin". "Euskal pizkundea. Euskara batua. Euskaraldia. Hau da euskararen etorkizuna. Euskarak batu egiten gaitu eta, bere lehen mendeurrenean, Euskaltzaindiak elkartu gaitu euskarak batzen gaituela ospatzeko", esan du.\nBestalde, Urrutiak adierazi du ekitaldi honetan berresten dela duela ehun urte lau aldundiek euskal gizarte zibilaren izenean Euskaltzaindiari eman zioten zeregina. "Eta harago eramaten dugu konpromisoa, ordurik hona Euskal Herrian izan diren errealitate berriei aitortza eginez eta euskal gizarteko eragileei gure elkarlana eskainiz, euskara eta euskal kulturaren mesedetan", esan du.\nEuskaltzainburuak Akademiaren hastapenak gogoratu nahi izan ditu, azpimarratuz, ordutik etenik gabe lanean jardun duela erakundeak, "garai gozo zein latzetan, nola Iker hala Jagon sailetan, euskararen inguruko ikerkuntza linguistikoari eta gizarte erabileraren arlo desberdinei adi-adi".\nOrobat, gogoratu du Euskaltzaindiak "zin-zinezko komunitate zientifiko, akademiko eta soziala" ondu eta mamitu duela urte hauetan, bestelako errealitate batzuk aurrera eramanez eta finkatuz, "egun euskal kulturaren ezinbesteko erreferentzia direnak": dela euskararen estandar linguistikoa formulatzea, dela ikastolen mugimendua, euskalduntze eta alfabetatze kanpainak eta euskaltegiak, edo dela bertsolaritza, literatura sorkuntza edo itzulpengintza.\nUrrutiak aitortu du Akademiak baikortasunez begiratzen diola etorkizunari, eta ziurtatu du Euskaltzaindiaren zerbitzu gogoa ez dela amatatu, euskara aitzinatzeko erakundearen nahiak "indartsu" jarraitzen duela. Gainera, ohartarazi du zeregin hori "euskararen eremuan lan egiten duten guztiekin batera" gauzatu behar duela, "ondorengo urteetan ere Euskaltzaindia erreferentea izan dadin euskararen munduan, tankera irekian lan eginez, guztiok baikara Euskaltzaindia".


AVALON EMERSON – Mugako\n«Niretzat, dantza-pistarako abesti bat egiteko eskakizun garbi eta zuzenak sortzeko erronka osasungarriak dira, eta ez murrizte bat».\nArizonan neskato jakin-nahi eta ordenagailuen zalea zenetik gaur egun Berlinen DJ eta ekoizle txit arrakastatsua izateraino, Avalon-ek beti jakin du leku bat eta adierazpide bat aurkitzen bizitzak ezarri dizkion murrizteen artean, energia eta erabakitasun benetan miresgarri batekin. Musika-sorkuntzan autodidakta eta berak darabiltzan softwareko tresnen sortzaile, Avalonek bere zigilua eta bizipen pertsonalak ezartzen ditu ekoizpen guztietan, halako emoziozko eduki bat ematen diena. Horren guztiaren emaitza musika hunkigarri bat da, kanpotik argia eta eztia bezain indartsua, trinkoa eta sakona barrutik.\nAvalon bizkortasuna da, etengabeko bilaketa eta lana. Nerabe zela hasi zen grabatzen bere lehendabiziko lanak etxean, ahizparekin eta aitarekin —gitarra-jotzailea—, Cakewalk softwarea erabiliz. Horrela piztu zen bere softwarearekiko interesa, eta eremu horretan garatu du duela gutxi arte bere karrera profesionala ingeniari gisa (iaztik full timeari da musika ekoizten eta DJ gisa lanean), hasiera batean San Francisco-n. Han jarri zen harremanetan kluben eta queerjaien giroarekin, Honey Soundsystem-ekin esate baterako, eta haietan gustura sentitzen hasi zen. 2014anCraiglist-eko iragarki bati esker, 12 solairuko biltegi batean aurkitu zuen egoitza SoMA auzoan, mundu osoko artista askorekin batera. Club 380 izeneko legez kanpoko jai bat egin ohi zuten tarteka, eta handik gutxira «etxeko» DJa bihurtu zen Avalon jai horretan.\nHarrezkero, haren karrerak, nahiz ekoizle gisa nahiz DJ gisa, arrakasta handia izan du; hori dela eta, bide horren aldeko apustua egin du erabat eta, azkenean, Berlinera joan da bizitzera.\nJasss-ek eta Avalon Emerson-ek eskainiko duten B2Ba aurtengo edizioko puntu gorenetako bat izango da dudarik gabe. Zaila da asmatzen hortik zer atera daitekeen, itxuraz elkarren artean hain desberdinak diren eta aldi berean hain talentu handia duten bi pertsonalitateengandik, eta horrexek egiten du kontua hain zirraragarria.\nJass iaz izan genuen gure artean, set harrigarri, ilun, dotore eta ustekabeko itzulinguru eta ezinezko konbinazioz betetako batekin, zeina, hala ere, erraz, natural eta bitxiki ederra ateratzen baitzen haren eskuetatik.\nAntzeko eklektizismo- eta freskotasun-planteamendu batzuekin, Jass-ek ilunabar baten lasaitasuna eta misterioa irudikatzen baditu, Avalon udako goiz baten argi kolore aniztun baten leherketa izango litzateke. Oso ederra izango da talka horren txinpartak ikusi eta eztanden erritmoan dantza egitea.


Esternalizazioa eta subrogazioa arautu dira Bizkaiko Ostalaritza alorreko hitzarmenean. Testu aitzindaria izan da, sektorean lan egiten duten kidego guztiak Ostalaritza Hitzarmenaren pean hartu baitira. Hitzarmen horri esker ez dira gehiago prekarizatuko lan-baldintzak atal esternalizatuetan, eta hitzarmenaren aplikazioa denei bermatuko zaie. Gainera, pertsonalak subrogazio-eskubidea ere izango du\nELAk Bizkaiko Ostalaritza-sektorearen Hitzarmena sinatu du uztailaren 18an. Hitzarmenean, besteak beste, hurrengo puntu hauek jaso dira:\n- Indarraldia: 2018-2020 urteetarako, eta ultraaktibitate mugagabearekin.\n- Soldata-igoerak: 2018. urtean %2, eta 2019 eta 2020. urteetan KPI+%0,15.\n- Hitzarmena salbuestearen aurkako klausula.\n- 25 euro/hileko plusa, sektorearekin loturiko prestakuntzarik ematen ez den enpresetan.\n- Sukaldaritza kolektiboa eta turismo-etxebizitzak hitzarmenaren eraginpera sartu dira.\nEsternalizazioa eta subrogazioa arautu dira. Testu aitzindaria izan da, sektorean lan egiten duten kidego guztiak Ostalaritza Hitzarmenaren pean hartu baitira. Hitzarmen horri esker ez dira gehiago prekarizatuko lan-baldintzak atal esternalizatuetan, eta hitzarmenaren aplikazioa denei bermatuko zaie. Gainera, pertsonalak subrogazio-eskubidea ere izango du.\nOraingo hitzarmen honen testuingurua esternalizazioarena da. Izan ere, Ostalaritza-establezimenduek gero eta atal gehiago esternalizatzen dituzte. Horrela, sektoreko lan-baldintzak prekarizatu nahi dituzte, Ostalaritza Hitzarmenaren aplikazioa saihestuz. ELAren ekimenez sartu den testua dela-eta, esternalizatu diren atal guztietan Ostalaritza Hitzarmena aplikatu beharko da; eta subrogazio-eskubidea dela-eta, lanpostu guztiak egonkortuko dira.\nGainera, esan gabe doa azkenaldian negoziazio kolektiboaren zentralizazioa pairatu behar izan dugula. Horren ondorioz Hego Euskal Herriko langileen lan-baldintzak izugarri hondatzen ari dira. Gaur sinatu den hitzarmena eragozpen bat izango da negoziazio kolektiboa zentralizatzeko estrategia horretarako.\nELAren iritziz, gaur sinatu den hitzarmen horren bidez enpresek beren atalak esternalizatzeko duten estrategia hori eragotziko da, Ostalaritza-sektoreko langileen lan-baldintzen onerako.


HABE IKASBIL: Etxeko lanak egiteagatik kobratuko bagenu...\nEtxeko lanetan, zer moduz moldatzen gara?\nBazkaria prestatu, harrikoa egin, arropa garbitu, erratza pasatu, hautsa kendu, arropa zabaldu… Zenbat lan egiten dugu etxean? Nahikoa denbora hartzen dugu lan horietarako?\nPilar Iragorrirekin eta Naiara Garzia, etxeko lanei buruz hizketan\nBazkaria prestatu, harrikoa egin, arropa garbitu, erratza pasatu, hautsa kendu, arropa zabaldu… Zenbat lan egiten dugu etxean? Lehen eta orain, oso modu desberdinean egiten dugula garbi dago.\nNumber of visits: 5022


Lekeitio ezagutzeko ibilbidea antolatu dute Denboraren Bankukoek - Lea-Artibai eta Mutrikuko Hitza : Lea-Artibai eta Mutrikuko Hitza\nLekeitio ezagutzeko ibilbidea antolatu dute Denboraren Bankukoek\nIbilbidean leku esanguratsu eta interesgarrietan geldituko dira, eta azalpenak emango dituzte. Parte hartzeko izena eman behar da aldez aurretik.\nUriarte jauregia da ibilbidean ezagutuko duten eraikinetako bat.\nLekeitioko Denbora Bankuaren eskutik Lekeitio ezagutzeko ibilbidea egingo da uztailaren 28an, 17:00etan. Ibilbidearen hasierako tokia Kultur Etxeko sarrera izango da eta amaiera San Juan ermita. Ibilbidean zehar Dominiken komentua, Uriarte jauregia, Usotegi herritarren ortua, Zubieta, Larrotegi, Hiru Bankuak, Auzolan Bidea eta Itsas argia bisitatuko dituzte besteak beste.\nHorrelako ekintzak hilero antolatuko direla jakitera eman dute Denboraren Bankuko kideek, antolatuko dituzten talde ekintzen baitan, eta Julian Arratek bideratuko ditu.\nIbilbidean leku esanguratsu eta interesgarrietan geldituko direla aurreratu du Arratek, eta inguruko ezaugarri eta historiari buruzko azalpenak emango dituzte. “Horretarako ezinbesteko laguntza izango dut Iñaki Madariaga del Valle adituaren eskutik”.\nNahi duten guztiek parte hartu dezakete ekimenean. Horretarako izena eman behar da 648 511 741 telefono zenbakira deituta.\nGutxi gorabehera ibilaldiaren iraupena ordu bi ingurukoa izango da (4 km) eta amaieran, mokadutxoa hartuko dute. Maskarak eraman behar dituztela gogora ekarri diete parte hartzaileei.


Aurreztu haien etorkizunerako eta gozatu abentura ederra Bardeetan - Ba da beste modu bat | Laboral Kutxa Blog\nEtxeko txikienen etorkizunerako aurrezten ari zara LABORAL Kutxaren haurrentzako kontu korrontearekin? Zorioneko zu! Uda honetan zure familiarekin bi abentura disfrutatu ahal izango dituzu, aurreztea bera bat eta bestea, asteburu gogoangarria Nafarroan. Senda Viva parkeaz gozatzeko sarrerak, Bardeetako Cueva de las Bardeneras ostatuan egoteko parada, sagardotegi baterako gonbidapena eta 4×4 batean desertutik ibiltzeko aukera. Ez da plan txarra, ezta?\nZozketa Super Bat kontua duten bezero guztien artean egingo da, uztailaren 15ean. Bost irabazleek urriaren 31ra arte izango dute sariaz gozatzeko. Gainera, beste zozketa bat ere egingo dugu. Uda honetan, 500 euroko 50 sari banatuko ditugu haurrentzako aurrezten ari direnen artean. Super Bat kontua baduzu, beraz, uda aparta dator: haurrentzako dirua egiteaz gain, sari bikaina irabaz dezakezu.\nSuper Bat kontuaren ezaugarriak\nZure seme-alaben etorkizunerako aurrezten ari zara? Besoetakoa duzu eta harentzat diru pixka bat gorde nahi duzu? Edo ilobari egin nahi diozu opari? Gustatuko litzaizuke maite duzun haurren unibertsitate ikasketetarako, bidaietarako edo beste gasturen baterako dirua jartzea? Ba, ez gehiago bilatu. Plan 1 aurrezki planarekin modu erraz eta malguan aurreztu dezakezu eta haurtxoek bermatuta izango dute diru hori kobratuko dutela, baita gurasoak zenduko balira ere, aurreztutako dirua saririk ordaintzetik libre geratzen delako.\nAma, aita, aitona edo amona. Denak izan ditugu buruan produktu hau sortzeko orduan. Denek nahi dutelako gauza berbera haien seme, alaba edo ilobentzat: etorkizunaren bermea. Hona hemen Super 1 kontuaren ezaugarri nagusiak:\nMalgutasuna: bezeroari egokitzen zaio, haren beharrei eta aurrezteko gaitasunari. Zeuk hautatzen duzu zenbat diru aurreztu nahi duzun eta edozein unetan alda dezakezu. Ez duzu zertan diru askorik euki behar aurrezten hasteko. Kopuru txikiarekin has zaitezke.\nIraupena: norentzat ari zaren aurrezten, pertsona horrek 18 urte betetzen dituenean kobratuko du. Hala ere, une hori iristen denean aurrezten jarraitu nahi baduzu, beste 5 urtez luzatu daiteke epea.\nLikidotasuna: diruaren parte bat edo guztia berreskuratzeko aukera.\nErrentagarritasuna: gutxieneko interesa bermatuko dizugu, kontratuak irauten duen urte guztietarako. Horrek segurtasun eta egonkortasun handia emango dizu. Gainera, sei hilabetean behin aparteko errentagarritasuna lor dezakezu, merkatuaren eboluzioaren araberakoa (Zor Publikoa).\nGehiago jakiteko, hementxe gure webgunea. Dudarik baduzu utzi zure iruzkina sarrera honetan bertan edo zatoz gure bulegoren batera. Gure kudeatzaileek gustura atendituko zaituzte.\nTags: aurrezki seme-alabak super bat @eu


CARMEN | zariketak\nPosted on 2013/09/07 by zariketak\nPamiela, 93 orrialde\nMeriméek idatzi zuen Carmen hau, jatorrizkoa eta lehenengoa, eta baita literarioki hoberena ere, oso irakurle gutxik eduki du begien aurrean. Beste hainbat pertsonaia klasikori gertatu bezala, opera eta abar luze baten bitartez lortutako ospeak kalte egin dio; ospea, bere kasuan ere, ahantzia izateko beste modu bt da izan.\nMerezi du, ordea, ospea Meriméen nobela laburrak, merezi du mundu osoan istorio entretenigarri bezain sakona delako, eta merezi du Euskal Herrian bere pertsonaia nagusiak -Carmen bera eta Jose Lizarrabengoa bandoleroa- euskaldunak direlako, Etxalarkoa bata eta Elizondokoa bestea. Merezimendu horri amore ematea izan da, hain zuzen ere, Pamiela eta Emak Bakia Baita-ren asmoa.\nMariam Ali Alonso on 11:09 am 2013/10/22 said:\nNiretzat “Carmen” liburua nahiko ondo dago , istorio entretenigarri bat du eta irakurtzea oso erraza da baina ondo enteratzeko poliki irakurri behar da. Irakurtzea gomendatzen dut.\nNatalia Garcia on 4:46 pm 2013/10/30 said:\nLiburua nerabeentzarako egokia dela uste dut, nahiko interesgarria iruditu zait, eta gainera oso ondo ulertzen da.Nahiz eta laburra izan poliki irakurtzea gomendatzen dut historiak buelta asko ematen duelako.


topic_facet:"Soldadura eta galdaragintza (Heziketa Zikloa). Erdi maila" topic_facet:"Mekatronika Industriala (Heziketa Zikloa). Goi maila" topic_facet:"Txirbil-harroketa bidezko Fabrikazioa (Modulua)" author_facet:"Izagirre, Josu" author_facet:"IRALE (1999-2000 ikasturtea)"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Txirbil-harroketa bidezko Fabrikazioa (Modulua) Egilea: Izagirre, Josu Egilea: IRALE (1999-2000 ikasturtea)\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Fabrikazio-teknikak (Modulua) 1 Instalazioa eta mantenimendua (Lanbide Arloa) 1 Lanbide Heziketa Gehiago ... 1 Makina Elementuak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazio Prozedurak (Modulua) 1 Mekanizazio, konformazio eta muntaia prozesuen definizioa (Modulua) 1 Mekanizazioa (Heziketa Zikloa). Erdi maila 1 Mekanizazioa (Modulua) Mekatronika Industriala (Heziketa Zikloa). Goi maila Soldadura eta galdaragintza (Heziketa Zikloa). Erdi maila Txirbil-harroketa bidezko Fabrikazioa (Modulua) Guztiak ikusi ... gutxiago ...


Kultur Mahaiak ostiral honetatik aurrera kudeatuko du Sanagustin 20:00etan izango da ekitaldia, mokaduarekin, eta herritar oro gonbidatuta dago. Kultur arloa gehiago indartzeko gunea izan nahi du, eta Mahaiak autofinantzazioaren alde egin du. Eraikina zaintzeko eskaera egin die denei. Sanagustin kudeatzeko udal lehiaketa irabazi zuen Kultur Mahaiak. https://www.kulturaz.eus/bloga/69 https://www.kulturaz.eus/@@site-logo/logoa.png


Errege txiroa • ZUZEU\nErrege txiroa –\n[Normalean ez bezala, asteburu hau oparoa izan da, eta Euskalerria Irratirako biharko predikurako bat ez, hiru testu idatzi ditut. Hau baztertzea erabaki dut, baina gaur langileen eguna izanik, egokia iduritu zait hemen argitara ematea, poliki eta lan handia eginez bi milioi euro aurreztu duen langile nekaezin horren omenez].\nPobreek, mundu guziak ongi dakien bezala, ez dute deus, edo ia deus, baina zoriontsuak dira, eta onak. Espainiako erregea zoriontsua ote den ez dakigu, baina ona da naski, pobrea baita. Tira, beharbada pobre-pobrea ez, baina, egun hauetan Espainia aldeko telebista eta irratietan ez sobera sotilki iradoki diguten bezala, ez du diru anitz. Bi milioi euro eskas. Eta duen sos guti hori, telebista eta irrati horietan iradoki ez, hitzez hitz erran diguten bezala, bere lanari zor dio gure Felipek, urte haueten poliki-poliki aurreztuz joan baita. Beraz, entzule, badakizu, kontu korrontean oraindik bi milioi euro ez badituzu, zerbait gaizki egiten ari zaren seinale.\nBi milioi horiek ez dakigu nahiko diren pobreen zoriona erdiesteko, baina, antza, erregea ona dela erakusten dute. Zertan den ona, berriz, aski kontu enigmatikoa da, baina politikan, bistan dena, ez dabil bereziki fin: Errege etxeak Estatu espainoleko alderdi konstituzionalistei baizik ez die Feliperen nekearen nekez pilaturiko lau sos horien berri eman, bortz alderdi –EH Bildu, BNG, CUP, Esquerra eta Junts per Cat– ontasun monarkikotik kanpo utzita. Horrela, berez neutrala behar lukeen erakunde goren horrek markatu du zein diren alderdi onak eta zein gaiztoak, eta, hedaduraz, zein diren espainol onak eta zein gaiztoak.\nNi kontent nago espainol gaiztoa izanik, eta espainola izatera behartuko ez banindute, kontentago egonen nintzateke. Baina hori bertze kontu bat da. Oraingo kontua zera da, ezagun dela Felipe Borboikoak ez duela ongi ulertu zer den demokrazia, ezta monarkia parlamentarioa ere. Agian aitak gaizki azaldu zion etxean. Hori ere ez litzateke harritzekoa, aintzat hartzen badugu aitari politika nork azaldu zion.


Asteon zientzia begi-bistan #4 - Zientzia Kaiera\nFormica selysi inurriak talde izaera berezia erakutsi dute Lausanako Unibertsitateko ikertzaileek antzeman dutenez. Inurriok uraren arriskutik ihes egiteko euren gorputzak elkartzen dituzte eta baltsa bat egiten dute uraren gainean nabigatzeko. Horrez gain, almadia berezi horren erdigunean erregina jartzen dute babesteko eta espeziaren biziraupena bermatzeko. Euskalnatura gunean kontatzen digu Mikel Irastorza biologoak: Rafting erreginaren izenean.\nStephen Hawking fisikari britainiarrak urtarrilaren amaieran hautsak harrotu zituen artikulua argitaratu zuen. Izan ere haren artikuluan aurreko bere teoriak kolokan jartzen zituela zabaldu zen. Zulo beltzak ez omen direla existitzen adierazten zuen Hawkingek. Fisikariaren hitzen esanahia albo batera utzita Donostiako San Ignazio Ikastetxeko ikasleen blogean, Galtzadaberri, Jon Mikel Arin ikasleak zulo beltzak zer diren azaltzen digu: Zulo beltzen iluntasuna.\nGure begiek argazki-kamera bezala funtzionatzen dute. Irudiak antzematen dituzte bi dimentsioetan, irudi lauak jasotzen dituzte baina argazkiok prozesatzerakoan gure garunak irudiak gainjarri egiten ditu eta ondorioz, hiru dimentsioetako irudiak sortzen ditu. Aipatutako prozesuari triangulazioa esaten zaio. Prozesu horren bidez, distantziak ere antzemateko gai gara eta gizakiok ez gara hau egiten dugun bakarrak. Gorka Azkune ikertzaileak kontatzen digu Zientzia Kaiera gunean: Bi begi, hiru dimentsio.\nAnemia faltziformea gaixotasuna hemoglobinari eragiten dion gaitza da. Hemoglobina globulu gorrien parte da eta oxigenoa garraiatzeaz arduratzen da. Anemia honek globulu gorrien itxuran eragina du, desitxuratu egiten ditu ohiko forma borobila luzatuz. Aldaketa honen ondorioz, globulu gorriek garraiatzeko zailtasunak dituzte eta odol-hodiak itxi egiten dira gorputz-adarretako zirkulazioan arazoak eraginez. Edonola blogean azaltzen ditu gaixotasun honen nondik norakoak Koldo Garcia biologoak: Anemia Faltziformea (Gaixotasunak eta eboluzioa II).\nWilliam Stanley Jevons ekonomilari eta filosofo britainiarrak errebote efektua deskribatu zuen 1865an. Izan ere James Wattek sortutako lurrun-makinaren erabilerak ikatzaren kontsumoa gutxitu beharko zukeen baina haren kontsumoa hazi egin zen. Jevons ekonomilariak ondorioztatu zuen ikatzaren efizientzia hobetu zuten aurrerapen teknologikoek ikatzaren erabileraren gorakada eragin zutela. Ander Gortazar arkitektoak Argia aldizkariko Dinamo blogean errebote efektuaren gaurko adibide bat dakarkigu: Errebote efektua.\nRingwoodita neosilikatoen motako minerala da eta oibinioen taldekoa da. 1969an aurkitu zuten Australian erori zen meteorito batean. Orain arte, meteoritoetan bakarrik aurkitu izan da minerala edota laborategian sintetizatuta. Baina Eider Carton kimikariak Elhuyar aldizkarian kontatzen digu nola Brasilen aurkitutako diamante batean aurkitu da lehenegoz mantuan sortutako ringwwodita mineralaren lagin bat. Aurkikuntza honek Lurraren mantuaren trantsizio-geruzaren osaerari buruzko froga materiala plazaratu du: Mantuko uraren froga, diamante batean harrapatuta.\nZientzialariek ozono-geruza kaltetzen diharduten lau gas artifizial berriak antzeman dituzte. Horietatik hiru klorofluorokarbonoak dira, CFC gasak (CFC-112, CFC-112a, CFC-113a) eta bestea, hidrofluorokarburoa (HCFC-133a) da. Horietako bi erritmo bizian pilatzen ari dira eta hauen eragina ozono-geruzan kezkagarria da ikertzaileentzat. Substantzia hauen jatorri zehatza misterio bat da momentuz baina ezinbestekoa da hau ezagutzea sortzen dituzten kalteetan eragin ahal izateko. Miren Atristain biologoak Euskalnatura webgunean azaltzen digu: Mehatxu “berria” ozono-geruzarentzat.\nJoan den mendean gauzatu zen zulo beltzen formulazio modernoa. Subrahmanyanek eta William Fowlerrek fisikariek asmatu zuten esan zutenean agian eguzkiak baino hamar aldiz masa gehiago izango lukeen izar batek leher egin eta zulo beltz bat sortuko lukeela. Hawkingen lanak azaldu aurretik, uste zen gertakarien zerumuga zeharkatuta edozer desegiten zela baina xurgatutako materia nonbait kontserbatuko zela. 70.eko hamarkadan, Stephen Hawkingek esan zuen agian zulo beltzek zerbait itzul lezaketela. Zulo beltz bat definitzea oso zaila edo apur bat errazagoa izan daiteke, Javier San Martín kazetariak Zientzia Kaiera blogean argitasun apur bat ematen digu: Comoseko amildegi ilunak.\nOrganofosfatoetan gas nerbiosoak aurkitzen dira. Hauek pertsona baten organismoan sartzen direnean azetilkolinesteresa izeneko entzima inhibitzen dute. Entzima hori neuronen arteko transmisiorako ezinbestekoa da eta substantzia horiek kalte handia eragiten diote nerbio-sistemari, neuronen arteko komunikazioa kaltetuz. CIC biomaGUNEko Valery Pavlov ikertzaileak azetilkolinesteresa entzimaren jarduerari buruzko bi ikerketa oinarri hartuta, bi metodo garatu ditu gas nerbiosoak detektatzeko. Lehenengoa, urrezko nanopartikuletan oinarritutako sentsoreetan datza. Bigarrena, tiokolina deituriko substantzia baten detekzioan oinarritzen da. Nanobasque atarian azaltzen digute: Urrezko nanopartikulak, gas nerbiosoak eta pestizidak detektatzeko.\nArgitalpen-data: 2014/03/16 · Atala: Dibulgazioa, Zientzia begi-bistan


1. 1900-1939 lapurtera-nafarrera literatur prosa barb sup 0003\nErran bazuen erran, handik astea gabe jakinarazten zion Baionako Suprefet Jaun zilarreztatuak, paga khendua zitzaiola, zeren Errepublika arthiki beharrez mintzatu zen!.\n3. 1900-1939 sailkatu gabeak astekari eta hamaboskariak eskual 1902 0001\nHolako tzarkeria bat ez zelakotz aski, huna oraino zer egin duen berak: gobernamenduak zor dioten paga khendu diote aphezpiku hoitarik hiruri, hiru hoik bertzeen buru zirelako estakuruan.\nBadire orai zazpi aphezpiku beren pagak khenduak dituztenak.\n5. 1900-1939 sailkatu gabeak astekari eta hamaboskariak eskual 1914 0001\nNegoziant ala industriariak baitira izanen azkarkienik joak, heiek kariotuko dituzte beren puskak; laborariak, nahi eta ez, emendatuko ditu beriak; hirietako langilek, ezin helduz, jornal gehiago galdeginen dute; emplegatu mota guziak hasiko zauzkigu, beren aldetik orroaz, paga goiti dezotegun.\n6. 1900-1939 sailkatu gabeak astekari eta hamaboskariak eskual 1919 0001\n7. 1969-1990 euskara batua haur-/gazte-literatura i. tapia 0029\n- Irabazleak, bion asteko paga jasoko du.\n8. 1969-1990 euskara batua haur-/gazte-literatura i. tapia 0029\n- Hilabeteko paga - gehitu zuen Paolok.\n9. 1969-1990 lapurtera-nafarrera saiakera-artikuluak iratz 0003\nHiltzea baino hobe zuela, komentuaren onetan ere, diru emaitea, bere gelaraino joan da heiekin eta langileen pagarako zaukan dirua largatu.\n10. 1969-1990 sailkatu gabeak egunkariak gao 1989 0008\n11. 1969-1990 sailkatu gabeak egunkariak gao 1989 0008\n12. 1969-1990 sailkatu gabeak egunkariak gao 1989 0008\n13. 1969-1990 sailkatu gabeak egunkariak gao 1989 0008\n14. 1969-1990 sailkatu gabeak egunkariak gao 1989 0008\n15. 1969-1990 sailkatu gabeak egunkariak gao 1989 0008\n16. 1969-1990 sailkatu gabeak egunkariak gao 1989 0008\n17. 1969-1990 sailkatu gabeak egunkariak gao 1989 0003\nHitzarmen honetako lehen urterako, paga bakoitza, indarreango Hitzarmenaren lehen eranskinean agertzen den urteko oinarrizko alokairuaren hamabirena izango da.\n18. 1969-1990 sailkatu gabeak astekari eta hamaboskariak a. egaña 0001\nEta gainera paga geuk eman beharko diegulako eros ditzaten.\n19. 1991> euskara batua haur-/gazte-literatura x. mendiguren b. 00044\nErregea oso malenkoniatsu zihoan bere bulegora, zeren oraindik asko falta baitzen hiruhileko pagarako, eta bere haur maiteetako batzuk beren jantzietan ez sartzeraino hazita zeuden.\n20. 1991> sailkatu gabeak egunkariak egunk 1999 00023\nHorrekin batera, 30.000, 40.000 eta 80.000 pezetako pagak aurreikusten dira lan hitzarmenak irauten duen hiru urteetarako.\n21. 1991> sailkatu gabeak egunkariak egunk 1999 00023\nPagak enpresaren emaitzen araberakoak izango dira.\n22. 1991> sailkatu gabeak egunkariak egunk 1999 00023\nBatetik, uste du soldataren igoera txikia dela, eta 80.000 pezetako pagak hurrengo urteetakoak ez dituela bermatzen iritzi dio.


Hirigintza Arauetan egindako aldaketen kontrako alegazioa aurkeztu du Larke 360 enpresak - Azkoitia - Maxixatzen.eus\nHirigintza Arauetan egindako aldaketen kontrako alegazioa aurkeztu du Larke 360 enpresak\nJulene Frantzesena 2020-11-13 11:00\nAzkarateko lur eremurako eraikuntzako eta eraispenetako hondakinak jasotzeko proiektua zuen Larke 360 enpresak.\nAzkoitiko Udalak Hirigintza Arauak aldatzeko aho batez hartutako erabaki puntualaren kontra alegazioa aurkeztu du Larke 360 enpresak udaletxean.\nAzkoitiko Udalak Hirigintza Arauen gainean egindako aldaketaren kontrako alegazioa aurkeztu du Larke 360 enpresak. Hain zuzen ere, udaleko alderdiek aho batez onartu zuten lurzoru ez urbanizagarrien gaineko aldaketa puntuala egitea joan zen irailaren 29an egindako udalbatzarrean.\nAldaketa hori tarteko, eraikuntza eta eraispen hondakinak jasotzeko Larke 360 enpresak Azkaraten egin nahi zuen lur eremua ez urbanizagarri izendatu zuen erakundeak, eta erabaki hori behin-behinean onartuta, Gipuzkoako Aldizkari Ofizialean argitaratu eta alegazioetarako epea zabaldu zen. Larke 360 enpresak alegazioa aurkeztu du udaletxean, "erabaki horrek oinarri legalik ez" duela esanez eta bertan behera uztea eskatuz.\nMaxixatzenek eskuratu duen eta Larke 360 enpresako ordezkari baten sinadura duen dokumentuan irakur daitekeenez –Maxixatzen saiatu da Larkeko ordezkariekin hitz egiten, baina ez du haien erantzunik jaso–, Azkarate inguruko lurzorua ez urbanizagarri izendatzea "legearen kontrako" erabakia da. Izan ere, lurzoruari eta hirigintza arauei buruzko 2/2006 legea urratzen du, enpresaren arabera.\nHorrez gain, Azkoitiko Udalak gaiaren inguruan aurretik hartutako erabaki guztiak alde batera utzi dituela eta hirigintza arauen aldaketa "udalak berak egindako txostenen eta aurretik egindako ekintzen kontrakoa" dela azaldu du Larke 360 enpresak: "Halako erabakirik hartzeko arrazoi juridikorik ez dagoela azaltzen duten adierazpen publiko ugari daude, gainera".\nHirigintza arauetan aldaketa egiteko arrazoi juridikorik ez izatez gain, alegazioa aurkeztu duen enpresaren arabera, Azkoitiko Udalaren erabakiak talka egiten du lurzoru ez urbanizagarrien aprobetxamenduari buruzko lege erregulazioarekin. Izan ere, lur horien gaineko legeak (2/2006) udalaren erabakiaren kontrakoa gomendatzen duela argudiatu du Larkek; hau da, herri bakoitzean hondakin eta eraispen hondakinen planta izatea.\nLarkek alegazioaren testuan azaldu duenez, udalak hartutako erabakia legearen kontrakoa izanik, "baliogabetu beharrekoa" da. Enpresa horrek dioenez, gainera, erabakia hartzerakoan "botere desbideraketa" baliatu du udalak, eta legearen kontra agintea baliatzea egotzi dio herri erakundeari. Aitzitik, hori "delitu penala" izan daitekeela ohartarazi du enpresak alegazioan.\nAzkoitiko Udalak txosten juridiko-teknikoa egingo du Larke 360 enpresak aurkeztutako alegazioa tarteko, eta Euskal Autonomia Erkidegoko Lurralde Ordenamendurako Batzordera dokumentazioa bidaliko duela azaldu dio Maxixatzeni.\nBatetik, lurzoru ez urbanizagarriei eta araudi orokorrari dagokion Azkoitiko Hiri Antolamendurako Araudiaren laugarren aldaketa puntualaren behin-behineko onarpenaren dokumentua aurkeztuko du; bestetik, Larke 360 enpresak aurkeztutako alegazioa; eta gainera, Azkoitiko Udalak egingo duen txosten juridiko-teknikoa ere bai.\nOrdenamendurako Batzordean erantzuna eman ondoren, udalbatzarrera eramango dute gaia, eta han erabakiko dute zer erantzun eman Larke 360 enpresak aurkeztutako alegazioari.


Albiste buletina (05/27/2022) - S.C.D.R. Anaitasuna\n♦ GARAGARDO FESTA DATOR ANAITASUNERA\nDatorren ekainaren 17 eta 18an, Anaitasunan garagardo festa handi bat ospatuko dugu, non bertaratzen direnek dozena garagardotegitako artisau garagardoez gozatzeko aukera izango dute, mota honetako ekitaldietarako janari tipikoekin batera. Anaitasunako kideek doako sarbidea izango dute eta dagokien edalontzia jasoko dute. Bazkide ez direnentzako sarrera 5 eurokoa izango da.\nGaragardo jaialdiak ere ekintza oso erakargarria izango du. Hilaren 17an, 19:30ean, Garagardo Soinua antolatu dugu, garagardoa, musika eta umore ona uztartuz. Lau garagardo dastatzeko sarrerek 15 euro balio dute eta klubeko harreran eta Iruñeko hainbat tabernatan edo komertziotan eros daitezke.\n♦ GURE INSTALAZIO GUZTIAK, ONLINE BISITA GIDATU BATEAN\nK.K.A.A Anaitasunan ditugun instalazio guztiak erakusteko Anaitasuna, gure YouTube kanalean bideo bat argitaratu dugu, eta bertan gure klubera bisita gidatua eskaintzen dugu. Zure lagun eta familia guztiekin parteka dezakezu. Jakina, bazkide egiteko interesa duen edonork bisita gidatu bat egin dezake zuzenean, Anaitasunak zer eskaintzen duen bertatik bertara ikusteko.\n♦ LAN EGIN NAHI DUZU ANAITASUNAN UDA HONETAN?\nJarraian, Anaitasunan langile bila gabiltzan lanpostuen berri ematen dizugu:\nToboganetan egoteko pertsonak.\nGarbiketa lanak egiteko taldean lan egiteko gaitasuna duen eta eskuzko funtzioetan trebea den gazte bat behar da.\nPertsona bat igerilekuetako zaintza lanak bere gain hartzeko.\nZerbitzari eta sukaldari bila gabiltza.\nInteresa duten guztiek kurriculuma bidali dezakete oficinas@anaitasuna.com helbidera. Era berean, datuen babesari buruzko dokumentu sinatutako hau erantsi beharko dute.\n♦ EKAINEKO LEHEN KANPAIAK, 22 EDO 23TIK.\nEkainaren 22tik 24ra antolatu ziren hiri eta multikiroleko udalekuek bi egunetarako soilik (23 eta 24) kontratatzeko aukera dute 22an klaseak amaitzen dituzten haur guztientzako.\n♦ ZALANTZA AL DUZUE ZURE ORDAGAIAK KONTSULTATZEKO?\nAnaitasunako kideek euren ordainagiriak kontsultatzerakoan izan ditzaketen zalantzak argitzeko, dokumentu bat sortu dugu eta bertan pausoz pauso nola kontsulta daitezkeen azaltzen dugu, bai gure webgunearen bitartez, bai gure aplikazioaren bitartez.\n♦ DANTZA ETORRI DA ANAITASUNERA!\nEkainaren 3tik aurrera, ostiraletan Anaitasunan lerro-dantzak izango dira. 20:15etik aurrera tabernan. Lerro-dantza hauek afaldu ostean dantzan eta irakasten jarraituko duen aisialdi talde batek egingo ditu, bat egin nahi duten kideen gozamenerako.\n♦ URTEBETETZEAK IRAILAREN 16AN ITZULIKO DIRA\nEkainaren 1etik aurrera, kanpoko igerilekuak arratsaldez irekita daudenean, urtebetetze ospakizuna eten egingo da udako denboraldia amaitu arte. Hau da, urtebetetzeak irailaren 16tik aurrera ospa daitezke berriro.\n♦ PUERTO LARRAU ETA BELAGOARA IRTEERA\nAnaitasuna Mendi sailak egun osoko txangoa antolatu du Puerto Larrau eta Belagoara datorren ekainaren 5erako. Izen emateak hilaren 2ra arte egin daitezke, 20:00etan, anaitasunamendi@gmail.com posta elektronikoaren bidez edo 948254900 telefonoan (astearte eta ostegunetan, 19:00etatik 20:00etara).\n– GALERIA: Joan den asteburuan Anaitasunan ospatu genuen Apirileko Azokako argazki onenak.\n– Marian Elío podiumean dago Espainiako Open Master Open Water Txapelketako XII.\n– Nafarroako Mahai Teniseko Kirol Jokoen azken fasean Anaitasunarentzat bost lehen postuak.\n– GALERIA: Horrela gozatu zuten Mendi ataleko kideak Valderejora eta Purón ibaiko arroilara irteten zirenean.\n– Anaitasunako ordezkaritzak zilarrezko hiru domina lortu ditu Espainiako Halterofilia Master Txapelketan.\n– Xavi Castro Helvetia Anaitasunaren bigarren errefortzu bilakatzen da hurrengo denboraldirako.


Paloteadoen Topaketa larunbat honetan Corellan - Nafarroako Dantzak\nTambarria Kultur Elkarteak eta Nafarroako dantzarien Biltzarrak, Corellako udala eta Nafar Gobernuaren laguntzarekin, Erriberako Paloteadoen topaketa antolatzen dute. Jaialdian Ablitas, Fustiñana, Murchante eta Tuterako makildantzariek parte hartuko dute.\nMaiatzaren 17an Erriberako Paloteadoen ordezkariak Corellan bilduko dira.\nTopaketa arratsaldeko zazpietan hasiko da autobús geltokitik hiru kalejira ezberdinekin. Jarraian arratsaldeko zortzietan talde guztiak foruen plazan bilduko dira haien herrietako Paloteadoen dantza adierazgarrienak plazaratzeko. Bukatzeko, herriko Tambarria taldeak dantza herrikoiak eskeiniko ditu jaialdiari amaiera emateko.\nTambarria Kultur taldea eta Nafarroako Dantzarien Biltzarra.\nCorellako udala, Nafarroako Gobernua eta Diario de Noticias


Generoa - ZEHAR\nHome / Zer egiten dugu / Generoa\nJazarpen mota hau gertatzen da giza eskubideen urraketa larri edo sistematikoek zerikusia dutenean pertsona batek bere genero-nortasunagatik (emakumea, gizona, trans edo beste batzuk) esleituta duen rolarekin. Baita jazarpena bere sexu-lehentasunengatik gertatzen denean ere. Kasu batzuetan, pertsona batzuek beren herrialdeetatik ihes egin behar izaten dute, arrazoi horien ondorioz jazarpena jasaten dutelako, eta nazioarteko babesa eskatzen dute. Gehien bat emakumeek eta LGTBIQ pertsonek pairatzen dute jazarpen mota hau.\nZehar-Errefuxiatuekin aitzindaria da borroka honetan. Arrazoi horrengatik jazarritako pertsonak babesteko asilo-eskubidea aldarrikatzen dugu.\nIlustrazioa: Higinia Garay\nArlo honetan landutako zenbait eredu\nEmakume Errefuxiatuak dira\nEmakume askok egiten dute ihes beren etxeetatik. Ez dute beste aukerarik, bizi nahi badute. Ihes horretan, zor bat bereganatzen dute eta sexu-esplotazioa jasan behar izaten dute, hura ordaindu arte. Bizirik irauten ikasten dute, itzultzea baita arriskutsuena.\nEmakume horiek asilo-eskubidea dute. Espainiako estatuan, ordea, oso gutxitan eman zaie nazioarteko babesa sexu-esplotaziorako salerosketaren biktima izandako emakumeei.\nIkerketa: “Emakumeak sexu-esplotaziorako salerosteko sareak, mugak itxi eta militarizatu direneko testuinguruan”.\nIkerketa: «Bizirik nago: Saharaz hegoaldeko Afrikatik etorritako emakumeen erresistentzia-kartografiak »\nWebgunea “Bizirik nago: Jeanne, Sara eta Clararen istorioak ezagutu itzazu.\nKazetariei zuzendutako dekalogoa.\nBeldur Gabe Bizi\nLiburu honetan, hainbat emakumek bizi izandakoa jaso dugu; iritsi diren emakumeak direla esan nahi genuke. Baina iritsi ez zirenek bizi izandakoa ere jaso dugu. Beraien kabuz erabaki nahi duten pertsonen istorioak dira: identitatea, gorputza, sexualitatea, rolak edota afektuak erabakitzea, beraien eskubideak bermatuz. Sistemaren aurkako ausardiak dira.


“Emazteek ere eskubaloian jokatu zuten: bestela, ez zen posible izango guk La Salleri horrenbeste denbora ematea”. Noticias de Gipuzkoa\nManolo Mugertza eta Ibon Altzelai Legazpiko la Salle eskubaloi taldeko kideak\n“Emazteek ere eskubaloian jokatu zuten: bestela, ez zen posible izango guk La Salleri horrenbeste denbora ematea”\nManolo Mugertzak eta Ibon Altzelaik ia bizitza osoa daramate Legazpiko La Salle eskubaloi taldean. Egun, Altzelai lehendakaria da eta Mugertza entrenatzailea\nAsier Zaldua - 2018(e)ko maiatzaren 3a, osteguna - 06:03etan eguneratua\nManolo Mugertza eta Ibon Altzelai\nlegazpi- Eskubaloiak indar handia izan du beti Legazpin. Iaz La Salle klubak 50 urte bete zituen eta aurten gizonezkoen lehen taldeak Gipuzkoako Lurraldeko Txapelketa irabaztea lortu du. Igoera faseko hurrengo partida larunbat honetan jokatuko dute, 19.00etan, Legazpiko kiroldegian.\nZenbat urte eman zenituzten eskubaloian jokatzen?\n-Manolo Mugertza (M.M.): Nire garaian kadete mailan hasten ginen. Soldadutzara joan arte jokatu nuen. Zortzi bat urte.\n-Ibon Altzelai (I.A.): Ni 14 urterekin hasi nintzen, kadete mailan, eta 25 urterekin utzi nuen. Entrenatzaile izateko utzi nion jokatzeari.\nElkarrekin jokatu al zenuten?\n-M.M: Lehen taldean elkarrekin jokatu genuen. Bigarren Nazionalean hartu genuen eta jaitsi egin genuen.\nNolako jokalariak zineten?\n-M.M: Ni atezaina nintzen. Ibon, berriz, zentrala zen. Oso jokalari ona zen. Zentralak entrenatzaile onak izaten dira. Titulu nazionala du.\n30 urte daramatzazue klubean.\n-I.A: 30 urte hauetan, jokalari, entrenatzaile eta zuzendaritzako kide izan naiz. Lehen urtea dut lehendakari karguan.\n-M.M: Bere garaian, jokatzeaz gain, ikastetxeetan entrenatzaile lana egiten genuen. Bizitza osoa daramagu La Sallen.\nLa Salle zuen bigarren familia da.\n-M.M: Semeari nire lanbidea zein zen galdetu zioten eta entrenatzailea nintzela erantzun zuen!\n-I.A: La Salle bizitzeko era bat da nire-tzat. Nire emaztea (Nerea Comontes) nire jokalaria izandakoa da. Eskubaloiak aisialdiko denbora kendu digu, baina gauza asko eman dizkigu.\n-M.M: Nire emazteak (Itziar Martinez de Albeniz) ere eskubaloian jokatu zuen. Hala izan ez balitz, ez zen posible izango guk La Salleri hainbeste denbora ematea. Gure emazteak partidak ikustera etortzen dira, beti laguntzeko prest daude...\nZuen seme-alabek ere eskubaloian jokatzen al dute?\n-M.M: Neskak, bai.\n-I.A: Zaharrenak haurren taldean jokatzen du. Besteak txikiak dira oraindik.\nEskubaloia benetan gustuko duzue.\n-I.A: Eskubaloia maite dugu. Emazteak ere entrenatzaile titulua du, berarekin Euskadiko eta Gipuzkoako selekzioak entrenatu ditut, maia-tzean Budapestera goaz emakumezkoen Lauko Finala ikustera...\nNolatan zaletu zineten?\n-M.M: Nire anaiak jokatzen zuen eta nik ere probatzea erabaki nuen. Miguel Angel Burguera zenak lan handia egin zuen eskubaloiaren alde. Jende asko bere eskutik hasi zen. Fundamentu handia zuen. Jende askok jokatzen zuen. Igandetan jendea, mezetara joan beharrean, La Salle ikastetxeko patiora joaten zen eskubaloi partidak ikustera.\n-I.A: Nire kasuan, Miguel Angelek eskubaloira bideratu zigun eta txapeldunorde gelditu ginen Gipuzkoa mailan. Arrakasta horrek lagunduta, eskubaloian jokatzen jarraitu genuen.\nAnekdota asko izango dituzue.\n-M.M: Soldadutza Ceutan hasi nuen eta heldu eta berehala kapitainak deitu zidan. Beldurrez akabatzen joan nintzen. Eskubaloian jokatzen al nuen eta Miguel Angel Burguera eta Ernesto Gamiz ezagutzen al nituen galdetu zidan. Baietz eran-tzun nion eta primerako soldadu-tza pasako nuela esan zidan. Gipuzkoako Federazioko entrena-tzailea izana zen.\n-I.A: Behin, Arrasateko taldea entrenatzen nuenean, Bartzelonara joan ginen jokatzera. Itzuleran fisioterapeuta han ahaztu genuen. Realaren porra egiten hasi ginenean konturatu ginen han utzi genuela.\nNola ikusten duzue kluba?\n-I.A: Gure kluba asko aldatu da azken urteetan. Garai batean mutilen lehen taldea gorago zegoen, baina egun talde gehiago ditugu. Bai nesketan eta bai mutiletan, maila guztietan taldeak ditugu. La Salle kluba asko hazi da eta osasuntsu ikusten dut.\n-M.M: Harrotasunez esan dezakegu neskak mutilak baino gehiago direla. Duela hiru urte nesken aldeko apustua egin genuen eta fruitua eman du. Bederatzi talde ditugu: bost neskenak eta lau mutilenak. 120 fitxa inguru ditugu.\nAne Encina legazpiarrak Bera Bera taldean jokatzen du, gainera.\n-I.A: Kadete maila arte gurekin jokatu zuen. Ondoren, Usurbilen, Ermuan eta Bera Beran jokatu du. 50. urteurrena ospakizunera Bera Bera taldea gonbidatu genuen eta harmailetan neskak ikustea oso pozgarria izan zen.\nGizonezkoen lehen taldea mailaz igotzeko jokatzen ari da.\n-I.A: Azkeneko bi urtetan taldea ez zen osatzen eta, ondorioz, emaitzak ez ziren heltzen. Irailean Manolok hartu zuen taldearen ardura eta taldea osatzea lortu duenean, emai-tzak heldu dira.\nLa Salletik pasa den jokalari onena. Mikel Mugerza eta Ane Encina. Beste batzuk ere oso onak izan dira (biak).\nZuen jokalari kuttuna. M.M.: Lorenzo Rico atezaina. I.A.: Magnus Wislander.\nAsobal ligako talde kuttuna. M.M.: Bidasoarekin asko gozatu dugu. Europan zehar bidaiatu dugu, Leonen Kopa irabazten ikusi genuen...


Jangelako aulkiak eta aulki tolesgarriak - IKEA\nAulki tapizatuak Jangelako aulkiak Aulkirako kuxinak Aulki tolesgarriak Aulkietarako zorroak Umeentzako aulki altuak eta neskak Aulki eta eserlekuetarako hanka-egiturak\nPolitak izateaz gain, jangelako aulkiak erosoak ere izan behar dira. IKEA taldekoak otorduan eta bazkalondoan eroso izan daitezen, proportzio egokiekin diseinatu dira. Aurkitu zuri hoberen egokitzen den estiloa. Bestalde, bat datozen altzariak gustatzen bazaizkizu, konbinatu daitezkeen sortak ditugu.\nTokia kentzen ez duen sozializatzeko lekua\nBata bestearen gainean pila daitezkeen ADDE aulki pare bat eskura edukita, espazio gehiago izango duzu beste gauzetarako.\nIkusi jangelako aulki guztiak\nEstilo dotoreko jangelako aulki erosoak\nBildu mahaiaren inguruan jangelako aulki erosoekin. Eman begiratu bat gure jangelako aulkien bilduma zabalari, askotariko estiloak dauzkazu askotariko jardueretarako. Aulki tapizatu klasikoak edo tokia aurrezten lagunduko dizuten aulki tolesgarriak: klik bakar batekin zure ametsetako aulkiak topa ditzakezu.\nBeso aulkirako tapizeria\nAukera gehiagoPrezio baliozkoa 23.08.21 - 24.08.22\nErakusten: 24/ 116


EIZIE omenduko dute Literaturian — EIZIE Elkartea\nEIZIE omenduko dute Literaturian\n'Hitza da giltza' lelopean, irailaren 25, 26 eta 27an egingo da aurtengo Literaturia.\nOztopoak oztopo, egitarau zabala prestatu dute antolatzaileek aurten ere, eta EIZIEri eskainiko diote Literaturiako oroigarria. Ekitaldi horrekin inauguratuko dute azoka, irailaren 26an, 12:00etan, Lege Zaharren enparantzan.\nOndoren, Modelo aretoan, 12:30ean, itzulpengintzaren gaineko mahai-inguru bat egingo dute Isabel Etxeberriak, Idoia Santamaríak eta Beñat Sarasolak: Itzulpengiltza: mundura zabaltzeko eta mundua ekartzeko.\nEkitaldietako sarrerak Sanz Enean eskuratu behar dira (gehienez, 4 sarrera pertsonako), edo Modelo aretoko txarteldegian, ekitaldia hasi baino ordubete lehenago, oraindik geratzen badira.


Ertz jaialdian egon nintzen larunbatean (eta bi) — Eibar.ORG | Eibarko peoria\nHemen zaude: Hasiera / Blogak / Harrikadak / Ertz jaialdian egon nintzen larunbatean (eta bi)\nErtz jaialdian egon nintzen larunbatean (eta bi)\nMikel Iturria 2005/06/14 07:30\nAtzokoan idatzi bezala, Ertz jaialdian egon nintzen larunbatean. Pablo Lasa ere han zegoen. Eta bezperan aritu zen Oier Iruretagoiena "Tüsüri". Eta Zu taldea igo zen eszenatokira, Xabier Iriondo eta Damo Suzukirekin batera. Zu ez dira euskaldunak, italiarrak baizik. Eta free-jazz egiten omen dute, baina larunbatean askoz gogorrago azaldu ziren. Eta musika entzuteko eta erosteko parada ere egon zen.\nPablo Lasa Oarsoaldekoa da. Ez dut jarriko Errenteria edo Lezo, zeren eta ez nago ziur. Musikarekin jolasteko (edo aritzeko) software-a egina du gizonak. Eta ikusgai eta jolasgai egon da nahi zuen ororentzat. Ni ez nintzen hurbildu, baina pena dut orain, zeren eta seguru merezi zuela saiakerak. Hala ere, hemen duzue informazio gehiago.\nOier Tüsüri gaztea hantxe zebilen, betiko martxan, esponja moduan: ikusten, entzuten, datuak prozesatzen. Sototik.com webgunean eskegi zuen artista bakoitzaren piezaren bat.\nZu taldea hiru lagunek osatzen dute: bateria, saxoa eta baxua. Bi lagun gehiago zeuden eszenatokian: Damo Suzuki abeslari japoniarra eta Xabier Iriondo gitarraz. Ordubeteko kontzertua eskaini zuten kaosetik gertu egon zena. Zaratatsua. Inoiz elkarrekin aritu gabea zen boskotea. Gustura geratu nintzen bukaeran. Inguruan zioten aurrekoan egon zirenean, hobeto aritu zirela. Erakusketa aretora jaitsi eta diskoak begiratzen egon nintzen. Zaila da horrelako musiketan oinarrizko bi ideia baino ez dituen pertsonarentzat aukera egitea. Azkenean, alde batetik bestera ibili ondoren, Café Teatro talde euskaldunaren azken lana eta Zu taldearen 2004ko beste bat erosi nituen.\nLaugarren emanaldira ez nintzen geratu. Eric de la Casa eta Thomas Charmettant. Goizeko 2:20ak inguruan hartu nuen autoa todo por la patri(k)a leloa sarrerako atean jarrita duen (zuen?) etxearen aurreko aparkalekutik. Irratia piztu eta orduan enteratu nintzen Osasunak 1-2 galdu zuela partida. Espero nuen halakorik, batez ere zarata handirik somatzen ez zelako Berako kaleetan. Hurrengo batean izango da.\nFutbolak merezi ez duenean, beti geratuko zaigu musika. Diot.\nAupa Iturri: Ez dakit "Iturriak" proiektuaren barri euki dozun. Behean itsatsi deutsut domekan egunkariak zekarrena. Ongi segi eta aupa Realunioia!\nBai, ados nago Akerrarekin. Sarasola-Iriondo bikotea izan zen onena. Hori bai, azken emanaldia ez nuen ikusi...\nBa ni ere izan nintzen han. Ostiralean eta larunbatean. ostiralean berandu iritsi nintzen eta ez nuen Tutsuri eta Jason Kahn ikusterik izan. Larunbatean gustokoena Gaizka Sarasola eta Xabier iriondorena izan nuen. Zuei zein gustatu zaizue gehien? Mikel-ek larunbatekoen artean eta Placidayeye-k ostiralekoen artean.\nNi ostiralean izan nintzen! Oso interesgarria, bene-benetan! ondo segi***\nBerandu bada ere, erantzungo dizut. Bai, igandean irakurri nuen gainetik Berrian proiektu horri buruzko zeozer.\nArtikulua oso-osorik jarri beharrean, lotura egin dut tinyurl.com-en bidez.\nGasteizen egon nintzan atzo Baskonia ikusten. Minutu batean zer ez dan sekula egin behar ikusi eta ikasi ondoren, kotxea hartu genduan Bilboruntz itzultzeko. Irratia piztu eta Real Unionen partidaren barri euki genduan.


JATETXE ARLOKO ZERBITZUETAKO TEKNIKARIA - Ostalaritza eta turismoa - HOTko Heziketa-zikloak\n1690/2007 Errege Dekretua [02/05/2013]\n429/2009 Dekretua [02/05/2013]\nElikagaiak Manipulatzeko Segurtasuna eta Higienea [02/05/2013]\nEskaintza Gastronomikoak [02/05/2013]\nJatetxeko Oinarrizko Eragiketak [02/05/2013]\nTaberna-kafetegiko Oinarrizko Eragiketak [02/05/2013]\nJATETXE ARLOKO ZERBITZUETAKO TEKNIKARIA\nJatetxe-arloaren esparruan elikagaiak eta edariak prestatzeko, aurkezteko eta zerbitzatzeko jarduerak eta bezeroarentzako arretari dagozkionak gauzatzea. Jatetxe-arloaren esparruan elikagaiak eta edariak prestatzeko, aurkezteko eta zerbitzatzeko jarduerak eta bezeroarentzako arretari dagozkionak gauzatzea.\n• Egin behar den elikagaien eta edarien zerbitzu mota hautatzeko, jasotako informazioa abiapuntutzat hartuta.\n• Espazioak, makineria, tresnak eta erremintak prestatzeko eta, hala, produkzio-unitateak eta/edo zerbitzugintzakoak prest jartzeko.\n• Produkzio-jarduerak eta zerbitzugintzakoak garatzean beharrezkoak diren zerbitzu aurreko eta zerbitzu ondoko eragiketak eta prozesuak gauzatzeko, horretarako esparrua eta prozesuen estandarizazioa kontuan hartuta.\n• Bezeroari zerbitzu egiteko eta arreta emateko.\n• Fakturazioaren eta/edo kobratzearen prozesuak gauzatzeko.\n• Ostalaritzaren sektorean eta jatetxe-arloko establezimenduetan. Oro har, elikagaiak eta edariak elaboratzeko eta zerbitzatzeko prozesuak garatzen dituzten produkzio-sektoreetan, esate baterako ostalaritza-sektorean, eta, horren esparruan, hotel eta jatetxe-arloetan.\n• Taberna-kafetegiko edo jatetxeko zerbitzaria.\n• Jangelako zerbitzaria.\n• Garraiobideetako zerbitzuetako laguntzailea.\n• Taberna-kafetegiko oinarrizko eragiketak. (297 o.)\n• Jatetxeko oinarrizko eragiketak. (297 o.)\n• Taberna-kafetegiko zerbitzuak. (147 o.)\n• Jatetxeko eta ekitaldi berezietako zerbitzuak. (252 o.)\n• Ardoa eta zerbitzua. (66 o.)\n• Jatetxe-arloko komunikazio-teknikak. (63 o.)


GTFSuite: ibilbideak sortzeko sistema, Googleren planifikatzailerako\nIbilbideak sortzeko sistema, Googleren planifikatzailerako\nGTFsuite ibilbideak sortzeko sistema bat da, Googleren planifikatzaileetarako. Googleren estandarretan garraio-zerbitzuko ibilbideak sortzea ahalbidetzen du, haren bidaia planifikatzailean zerbitzu horiek agertzeko.\nTresnak honek zerbitzuen informazio eguneratua bidaltzeko aukera ematen du, denbora errealean eta edozein plataformatan (bilatzaileak, alertak, aplikazioak, webak…). Ingartekek datuak eguneratzeko eta ezagutarazteko zerbitzu integrala eskaintzen du. GTFSuite bidez, herritarrei eta erabiltzaileei zure zerbitzuen berri eman diezaiekezu zuzenean, eguneratzeetan denbora aurreztu eta bilatzaileetan nabarmentasun handiagoa lortzeaz gainera.\nGTFrekin helburu hauek lortuko dituzu:\nIkusgaitasuna. Zure lineak modu errazean eta merkean argitaratuta eta eguneratuta.\nKontrola. Informazio fidagarria eta zuk kontrolatua.


"Tele-lana" (Lorea Arakistain) - etakitto.eus\n“Tele-lana” (Lorea Arakistain)\nETA KITTO 2020, Ira 22\nTele-lana, tele-eskola, tele-yoga, tele-poteoa… bat-batean, dena zen tele. Ez da horrenbeste denbora pasa.\nSARS-CoV-2 koronabirusaren ondorioz ezarritako konfinamenduan Internet bidez aritu ginen ohiko bizimodu eta jarduerekin jarraitzeko ahaleginean. Internet jarri genuen gure eta egiten genituen gauzen bitartekari, tele-lana eta tele-eskola izan ziren adibiderik garbienak. Interneten aurkitu genuen bizimodua eta errutinak ahalik eta gutxien aztoratzeko bidea. Internet bidez jardun genuen, ikasten eta lanean ez ezik baita kirola egiten, kontzertuak ikusten, partxisean jolasten eta lagunekin poteatzen ere. Ondorioz eta halabeharrez, Interneten erabilerak gora egin zuen, asko.\nDE-CIX Madrilgo truke-puntuaren arabera, igoera % 50ekoa izan zen, eta, ondorioz, segundoko 500 Gbit gainditu zituen. Frankfurteko truke-puntuak, munduko trafiko-tasa handiena duenak, segundoko 9 terabit gainditu zituen.\nInterneten sektorean lan egiten dugunok inoiz baino lan gehiago izan genuen. Gauza berriak kontsumitzen hasi ginen gehienok; beste zenbait, sortzen hasi ziren. Eta asko eta asko Internet bidez, etxetik, lan egiten aritu ziren lehen aldiz. Langileen % 4k egiten zuen lan etxetik pandemiaren aurretik eta % 34k pandemiaren lehen olatuan.\nHorretarako, hainbat erakundek baliabide eta prozesuak egokitu behar izan zituzten erlojupean. Tele-lana esperimentu erraldoia ere bazen nolabait, zeinen ondorioz kontziliazioa errazteko tele-lana behin betiko ezarri zitekeen. Pandemia bat izan zitekeen lana, bizitza eta zaintza uztartzeko behar genuen bultzada. Zailena eginda zegoen.\nSei hilabete joan dira, birusa, ostera, ez. Olatu bat, bi olatu. Tele-lanean jarraitzen al duzue?\n« Berbetan mintzapraktika programako taldeek martxa betean ekin diote ikasturteari David Karba: “Kultura segurua da” »


Karlismoa zineman - Agenda - Kultura Zuzendaritza Nagusia - Vianako Printzea Erakundea\nKarlismoaren Museoa (Estella-Lizarra)\nGaur hasita eta apirilaren 28rarte Lizarrako Karlismoaren Museoak erakusketa berri bat edukiko du ikusgai: "Karlismoa zineman". Eneko Tuduri historiagilea izan da proposamen honen komisarioa. Erakusketa sei esparrutan dago banatuta eta karlismoaren urteetan girotuta dauden edota XIX. mendeko gatazka karlistetan oinarritzen diren filmak aurkezten ditu. Izan ere, hogeita bat film biltzen ditu karlismoa zineman nola landu den azaltzeko; horietako bi film, Handia eta Errementari, 2017an eta 2018an estreinatu ziren hurrenez hurren. Sakatu hemen erakusketaren xehetasun guztiak ezagutzeko.\nErakusketarako sarrera musutruk izango da eta museoaren ohiko ordutegian bisita daiteke: asteartetik larunbatera 10.00etatik 14.00etara eta 16.00etatik 19.00etara; igandeetan eta jai egunetan 11.00etatik 14.00etara.


Uberan - Euskal Idazleen Elkartea - Ugaitz Agirre: “Arriskuak hartzearen aldekoa naiz”\nEsan bezala, Sara da protagonista nagusia baina ahots gehiago ere badira. Ana ahizpa, Giulia, Xavi, Diana psikiatra, ikasleak... Dena den, Sara dago nobelaren muinean. “Zu zara zu eta besteek zutaz diotena”, hala dio esaera batek. Kasu honetan ere hala da, ezta?\nPertsonaia bat eraikitzea ez da lan erraza izango. Nobela honetan, emakumezko bat da protagonista. Bere izaera, bere identitatea, sexua bizitzeko modua... Hori dena irudikatzea izan al da idazketa prozesuko erronka handiena?\nNi baino zaharragoa da gainera; nik ezagutu ez nuen garai batekoa; kataluniarra... Lagun batek esan zidan, hobe dakizunari buruz idazten baduzu. Baina erronka hor dago, ezta? Ez dakizun hori deskubritu eta ea ezer egin daitekeen horrekin. Arriskuak hartzearen aldekoa naiz. Kale egiten badugu, ba kale egingo dugu. Dena den, idazterakoan behintzat, ez dut horrelako kezkarik izan.\nXX. mendeko historia modu laburtuan agertzen da: mundu gerrak, 68ko iraultza, 80ko hamarkada... Historiako pasarteak oso puntualak dira baina Sararen bizitza ulertzeko adierazgarri direla esan daiteke.\nIrakurleak lortuko du puzzlea osatzea. Baina horren atzean badago hausnarketa moduko bat. Puzzlea halabeharrez osatu behar al da? Hasitakoa bukatu egin behar da eta ez baduzu bukatzen frakasatu egin duzu. Eta alperrik zabiltza. Behin frakasatzen baduzu, tira, baina bitan eginez gero... Gizartean sustraituta dagoen ideia da hori. Eta puzzlea osatzera behartuta ikusten duzu zure burua. Baina halabeharrez bukatu behar al da puzzlea? Eta osatu gabe utzi nahi badut? Ezin da zerbait erdizka utzi? Puzzlearenak joko asko ematen du eta gakoa da kontakizunean.\nPoemak baditut. Liburu bat osatzeko ordea... Koherentzia bat eman beharko litzaioke bilduma osoari eta hortxe nabil, batzuetan gogo gehiagorekin, besteetan gogo gutxiagorekin. Aukera bat izan daiteke.\n“Nobela puzzle baten moduan dago antolatuta”\n"Fantasiazko generoan sentitzen naiz erosoen"\n“Denak ez du konbentzionala edo koherentea izan behar. Pertsonak askotan gara inkoherenteak”\n“Erotasunarekiko ideia erromantiko bat dut akaso, baina deigarria egiten zait erokeria”


Garzonek gaur hartuko ditu Usurbilen eta Astigarragan atxilotutako hirurak - GARA\nGarzonek gaur hartuko ditu Usurbilen eta Astigarragan atxilotutako hirurak\nGaur goizeko 10.00etarako jarri du hitzordua Baltasar Garzon epaile espainolak astearte goizaldean Usurbilen eta Astigarragan bere aginduz Polizia espainolak atxilotu zituen Olatz Lasagabaster, Patxi Uranga eta Ainara Vazquezi deklarazioa hartzeko. Hiru gipuzkoarrek inkomunikatuta emandako bosgarren eguna beteko dute gaur. Bestalde, ostegunean Paris hegoaldean atxilotutako Xabier Arruabarrenak eta Oihana Garmendiak inkomunikaturik jarraitzen dute.\nBost egun inkomunikaturik igaro dituzte joan den asteartean Polizia espainolak atxilotu zituen Olatz Lasagabaster, Patxi Uranga eta Ainara Vazquez gipuzkoarrek. Horren ondotik, gaur goizean eramango dituzte, 10.00etatik aurrera, Auzitegi Nazional espainoleko epaile Baltasar Garzonen aurrean deklaratzera. Bestalde, ostegunean Parisen atxilotu zituzten Oihana Garmendia eta Xabier Arruabarrenaren inguruko informazio berririk ez da.\nInkomunikazio aldiko bosgarren eguna beteko dutenean eramango dituzte Garzonen aurrera Usurbilen eta Astigarragan ETArekin lotura zutelakoan eta ustez 75 kilo lehergai zituztela-eta atxilotutako hiru euskal herritarrak. Salbuespen auzitegiko epaileak lehen egunetik torturak ekiditeko protokoloa ezarri zietela adierazi arren, atxilotuen konfiantzazko medikuek etengabeko arazoak izan dituzte euren lana egiteko; nabarmentzekoa da lehenbiziko bisita atxiloketa alditik egun eta erdi ra egitea lortu zutela, nahiz eta protokolo horren arabera atxiloketa alditik zortzi ordura egin behar den.\nHurrengo egunetan ere arazoak izaten jarraitu dute konfiantzazko medikuek. Besteren artean, euren lana egitea eragotzi diete bai auzitegiko medikuak, bai eta funtzionarioek ere, eta polizia espainolek, gainera, atxilotua ateak zabalik zela artatzera behartu dituzte, horrela, intimitate eskubidea goitik behera urratuz. GARAk jakin duenez, nahiz eta ostegun eta ostiralean tentsioa apur bat arindu, arazoak izan dira atxiloketa aldi osoan.\nXabier Arruabarrenari eta Oihana Garmendiari dagokionez, ostegun iluntzean amaitu zuten Polizia frantsesek euren etxebizitza miatzen. Telebistako irudietan ikusi eta entzun ahal izan zenez, «Gora Euskal Herria askatuta!» leloak oihukatuz eraman zituzten poliziek komisariara.\nBarne Ministerio espainoleko hainbat ordezkarik berehala aurkeztu zituzten atxilotuak ETA erakundearen arduradun gisa, eta hainbat material informatiko atzeman zietela eta informazio «baliagarria» eskuratu zutela nabarmendu zuten.\nAitzitik, agentzia espainolek atzo kaleratu zuten informazio urria aintzat hartuta, antza, oraindik ere material baliotsu horren bila ari da Polizia frantsesa. Izan ere, nahiz eta bi ordenagailu eta hainbat USB atzeman zizkietela aditzera eman, ETAren informazio sailaren arduradun gisa identifikatu dituzte, armak, dirua eta ETAren helburu izan litezkeenei buruzko informazioa non gordea duten bilatzen ari dira orain.\nIzan ere, polizia indar espainolen arabera, ETAk datu base bat du eta bertan gordetzen du informazio guztia, eta horren bila ari dira orain.\nHiru gipuzkoarren atxiloketa salatzeko, Usurbilen 110 pertsonek manifestazioa egin zuten atzo eta 50ek Orion. Elorrion eta Santurtzin ere protestak izan ziren.\nPatxi Uranga fue trasladado a Donostia en la tarde del jueves\nCon arreglo al protocolo preventivo de torturas que aplica el juez Garzón, que sólo consta de tres medidas, la Policía española informó el jueves por la mañana a la familia del oriotarra Patxi Uranga de que por la tarde iba a ser trasladado a Donostialdea con objeto de llevar a cabo «varias diligencias».\nAunque durante toda la jornada se especuló con la posibilidad de que Uranga fuese trasladado de nuevo a Gipuzkoa para presenciar algún nuevo registro, lo cierto es que no trascendió información alguna al respecto.\nSin embargo, y según fuentes jurídicas consultadas, Uranga sí fue trasladado a la Comisaría de Donostia y por la noche enviado de nuevo a Madrid. GARA


Gandasegi Eskolako Ikasleen Guraso Elkartea\nZer da Gurutzeko Gurasoak I.G.E.?\nDr. Gandasegi ikastetxeko Ikasleen Gurasoen Elkartea da. I.G.E.a autogobernatu egiten da eta Bazkide Biltzar eta Zuzendaritza Batzordearen bidez antolatzen da. Batzorde hau osatzen dutenak ondorengoak dira: Lehendakaria, Diruzaina, Idazkaria eta Bokalak.\nGure lana era eraginkor batean bete ahal izateko, zenbait batzorde sortu ditugu (diruzaintza, euskera, jaiak eta kultur ekintzak, eskolaz kanpoko ekintzak, kirola, komunikazioa eta informazioa eta batzorde iraunkorra), proiektu ezberdinak proposatu, kudeatu eta aurrera eramaten dituztenak.\nNork har dekaze parte I.G.E. honetan?\nIkastetxe honetan seme alabarik duen edozein familia izan daiteke bazkide. Urteroko kuota baino ez da ordaindu behar ditugun proeiktu guztiak aurrera atera ahal izateko.\nGure seme alaben hezkuntza prozesua ez dagokio irakaslegoari bakarrik, lan honetan guk, familiek, erantzukizun handia dugu. Ikas komunitatea eskolako ikasleen heziketan parte hartzen dugun guztiok osatzen dugu: ikasle, irakasle, guraso, zuzendari, erakunde publiko eta pribatuak.\nHori dela eta, hemendik eskaera bat luzatzen dizuegu: EGIN ZAITEZTE BAZKIDE, eta ESKOLAREN ANTOLAKETAN PARTE HARTU, horrela denon artean ikas komunitate sendo bat lortu ahal izateko.\n1.- Kuota ordaindu: Kuota ordaintzeak ez zaitu ezertara behartzen, baina proektuak aurrera eramateko ekonomikoki lagunduko diguzu.\n2.- Elkarteak antolatzen dituen ekintzetan parte hartu: bakoitzak ahal duen neurrian: antolaketan, kudeaketan edo beste edozein modutan parte har ezazue, denen artean talde trinko bat lor dezagun.\n3.- I.G.E. komisioren batean parte hartu: Aurretik aipatutako edozein komisiotan parte hartu. Denontzat lekua dago!\nGurasoen inplikazioa gero eta handiagoa den heinean, emaitzak ere hobetu egingo dira. Bakoitzak urtean behin lan txiki bat egiten badu, denen artean lan handi bat egingo dugu eta honela gure seme alabek eskola aktibo baten partaide direla sentituko dute.\nBeraz, ikas komunitate honen alde zerbait egiteko prest bazaudete, edozer, jakinarazi hurrengo Bazkide Biltzarrean edo email baten bidez: info@gurutzekogurasoak.eus


Talde txikietan sakabanatuta eta aterpean baina gogotsu hasi dute ezohiko Udajolas - Usurbil - Noaua.eus\nTalde txikietan sakabanatuta eta aterpean baina gogotsu hasi dute ezohiko Udajolas\nNoaua Aldizkaria 2020-07-06 10:38\nBizi dugun osasun krisialdira egokituriko Udajolas abiatu berri da astelehen goiz honetan. Ezohiko irudia ikusi dugu 9:30etan. Aurreko urteetan frontoia izaten zen ia 200 haur eta gaztetxoren topagunea. Aurten frontoian elkarrengandik urrunduak zeuden hiru talde txiki baino ez ditugu ikusi. Bizi dugun osasun krisialdira egokituriko udako txokoak izango ditugu gaurtik uztailaren 30era.\nAstelehen goiz honetan ez zen beste urteetako soinu eta haur mugimendurik. Edo bai, baina ez denak gune zehatz baten bueltan bilduak. Kaxkoan zehar talde txikietan sakabanatuta eta euriagatik aterpean hasi behar izan dute 2020ko Udajolas.\nAbian dira NOAUA! K.E.-k eta Usurbilgo Udalak prestaturiko udalekuak. Bisten denez, aurten bizi dugun osasun krisialdira egokituak. Antolakuntzak protokolo zehatz bat landu du, Eusko Jaurlaritzak aisialdi eremuko ekimenak baimentzeko ekaina erdialdera argitaraturiko dekretua abiapuntutzat hartuta. Ordura arte ezin izan zen erabaki Udajolas egiterik izango zen edo ez. 10 eguneko tartea baino ez zuten izan antolatzaileek Udajolas testuinguru "berri" honetara egokitzeko. Guraso bilerak egin zituzten argibide guztiak eskaintzeko, ama eta aiten zalantzak argitzeko.\nTalde bakoitza bere kasa\nTarte horretan, protokolo zehatz bat landu da asteotarako. Horren isla gaur goizean, Udajolas abiatu den astelehen honetan ikusi ahal izan dugun irudia. Aurtengoan maiatzean izena online eman zuten 4-12 urte arteko 140 haur, herriko txoko ezberdinetan sakabanaturiko talde txikietan antolatuta. Hala biziko dute aurtengo Udajolas. Gurasoek aurrez zehaztu zitzaien gune zehatz hauetako batera eraman beharko du haurra goizero eta Udajolas amaitzean gune beretik jaso beharko du. Talde bakoitzak bere dinamika propioa bideratuko du, eta talde bakoitzak bere kasa biziko du aurtengo Udajolas.\nAipatu moduan osasun krisialdi honetara egokituriko Udajolas abiatu dela aipatu dugu lerrootan. Protokolo bat ere prest dela, edozer gertatzen bada. Prebentzio neurri gisara, besteak beste, egunero etxetik atera aurretik haurrei tenperatura hartzea eskatzen zaie. Haurrak edo etxeko norbaitek sintomarik izanez gero etxean geratu eta antolakuntzari jakinaraztea. Udajolasera maskara eramatea. Hamarretakoa norberak berea, gainerakoekin partekatu gabe. Asteotan txangoak egingo dituzte urtero moduan, baina oraingoan herri barruan, Usurbildik ez dira irtengo. Covid19 kasurik diagnostikatuko balitz, kasua detektatu den talde txiki horren jarduna etengo litzateke hasiera batean. Baina ez da baztertzen halako egoera baten aurrean Udajolas etetea.\nMomentuz ezohiko "normaltasun" honetan abiatu da gaur Udajolas, primeran pasatzeko gogo handiz, uztailaren 30era arte.


Debagoieneko EAJ-PNVk Mankomunitateko aurrekontua hobetzeko hainbat ekimen proposatu ditu | Mondraberri Arrasateko Ataria\nHasiera Albisteak Debagoieneko EAJ-PNVk Mankomunitateko aurrekontua hobetzeko hainbat ekimen proposatu ditu\nDebagoienako Eusko Alderdi jeltzaleak Mankomunitateko aurrekontuak osatu eta hobetzeko hainbat hobekuntza proposamen luzatu ditu gaur goizean Mankomunitateko eraikinean Arrasaten. Prentsaurrekoan izan dira Arrasate eta Eskoriatza mankomunitateko batzarkideak eta beraiek izan dira hiru proposamenak aurkezten arduratu direnak.\nHauek dira aurkeztutako hiru ekimenak:\nDebagoienako Turismo Plana:\nEkimen hau “ezinbestekotzat eta oso aberasgarritzat” azaldu dute. Izan ere, “Turismoari dagokionez uste dugu unea iritsi dela Turismo Plan bat izatekoa eta Debagoienako herrien arteko elkarlana indartzen jarraitzeko turismoaren bueltan. Ezinbesteko da estrategia amankomun bat lantzea, Gipuzkoako Foru Aldundiaren ildo estrategikoarekin bat eginez, batez ere kontuan izanik, gainera, eskualdean ditugun enpresa kopurua”.\nBihotz solidarioa ekimena:\nHerrietan bihotz formako estruktura jartzea proposatu dute, bihotz solidario hauen bitartez plastikozko tapoi bilketa egiteko, ondoren birziklatzeko helburuarekin. Tapoien hauen salmentarekin batutako dirua herriko irabazi asmorik gabeko elkarteei ematea proposatu dute.\nZabor sailkapena are gehiago hobetzeko kontzientziazio kanpaina:\nAurkezpenean azaldu duten moduan, zabor sailkapenean edukiontzi inguruetan zaborrak pilatzen direla eta guneak ez daudela oso txukunak. Horregatik 2020 urtea hasteko kontzientziazio kanpaina bat abian jartzea eskatu dute gogoraraziz herritarrei nola egin behar den zabor sailkapena eta ohartaraziz ezin dela zaborra edukiontzi kanpoan laga, espreski erregulatua ez badago behintzat. Era berean, adierazi du, Arrasateko Udalak, Swing Mondragon bideoaren bitartez egindako kanpaina berriz ere abian jarriko duela indarrak batzeko.